Vesić: Povećan budžet za školski sport - Danas\nVesić: Povećan budžet za školski sport\nGradski menadžer Goran Vesić istakao je danas da grad u poslednje četiri godine puno ulaže u školski sport, kao i da bi trebalo da nastavi sa promocijom rekreativnog bavljenja sportom.\nDanas utorak, 13. februar 2018. | Piše: FoNet\nVesić je podsetio da je budžet za organizaciju školskog sporta povećan sa šest miliona dinara, koliko je iznosio pre četiri godine, na 35 miliona, koliko iznosi danas, navodi se u saopštenju gradskog Sekretarijata za informisanje.\nVesić je u Osnovnoj školi „Vuk Karadžić“, koja je bila domaćin akcije „Mini mini-sport”, koju sprovode Sekretarijat za sport Beograda i Sportski savez Beograda, rekao da je to povećanje veliko, ali nije dovoljno.\nPrema njegovim rečima, na školskim takmičenjima u Beogradu učestvuje oko 25.000 osnovaca.\n„Ne bi trebalo da zaboravimo ni činjenicu da smo obnovili školska takmičenja, prvo na nivou škola, potom opština, a onda i centralna gradska takmičenja. Na taj način promovišemo zdrav život i sport među učenicima osnovnih škola“, rekao je Vesić.\nPrema njegovim rečima, program „Mini mini-sport“ je nova akcija u kojoj učestvuju učenici prvog i drugog razreda osnovnih škola, a kojih će ove godine biti između 8.000 i 10.000 đaka.\nGeneralni sekretar Sportskog saveza Beograda Jovan Koprivica zahvalio je Gradu i gradskom menadžeru na podršci.\n„Na brojku od 25.000 osnovaca, koji učestvuju u programu školskog sporta, uspeli smo da dodamo još 8.000 do 10.000 učesnika koje smo animirali ovakvim akcijama. Zadovoljni smo početkom i sigurno ćemo sledeće godine pokriti još osnovnih škola“, rekao je Koprivica.\nVesić: U prethodne 4 godine smo puno uložili u školski sport\nŠkolski budžet povećan skoro 6 puta: Vesić želi da što više dece prođe program "Mini mini-sport" (FOTO)\nVesić: Nastavnici fizičkog će držati besplatne škole sportova za decu\nVesić: Budžet za školski sport povećan skoro šest puta\nVuk Karadžić Goran Vesić Budžet\nGužve u saobraćaju: Zastoji svuda u gradu zbog kiše i serije nezgoda\nPoptisani sporazumi o saradnji Beograda i Čeljabinske oblasti u Rusiji\nRadijatori topli i noću: Grejanje bez prekida dokle god budu trajali ledeni dani\nGitarista iz Knez Mihailove: Sve češće razmišljam da tražim azil


Završeni pretresi u Tuzli i Srebrenici - SIPA uhapsila tri osobe - Trebevic.net\nZavršeni pretresi u Tuzli i Srebrenici – SIPA uhapsila tri osobe\nOkončani su pretresi na šest lokacija u Tuzli i Srebrenici, nakon kojih su uhapšene tri osobe koje se sumnjiče za izvršenje više krivičnih djela, rekao je portparol Agencije za istrage i zaštitu Luka Miladinović.\n– Policijski službenici SIPA okončali su današnje aktivnosti. Izvršeni su pretersi na više lokacija u Srebrenici i Tuzli. Lišena su slobode tri lica zbog sumnje da su počinila krivična djela udruživanja radi izvršenja krivičnog djela, pripremanje izvršenja krivičnog djela, falsikfikovanja isprava, nedozvoljeno korištenje ličnih podataka i povreda biračkog prava – istakao je Miladinović.\nOn je rekao da je tokom pretresa otkriveno i oduzeto više mobilnih telefona, rokovnika, kopija izvoda sa biračkih mjesta, pištolj, te drugi predmeti koji mogu poslužiti kao dokazni materijal.\nTri osobe koje su uhapšene biće privedene u prostorije SIPA, tu će se izvršiti kriminalistička obrada, a o daljem postupanju sa njima će odlučiti postupajući tužilac.\nAkcija SIPA je izvršena po naredbi Tužilaštva i Suda BiH, rekao je Miladinović.\nNačelnik opštine Srebrenica Mladen Grujičić rekao je za RTRS da akcija SIPA predstavlja nastavak pritiska na sve Bošnjake u Srebrenici koji su spremni na saradnju, pomirenje i suživot.


ZAJEDNO U DUHU EVROPSKE SOLIDARNOSTI – Trag fondacija\nZAJEDNO U DUHU EVROPSKE SOLIDARNOSTI\nBeograd, 31. mart 2020 – Trag fondacija se pridružila zajedničkom saopštenju evropskih fondacija i otvorenom pozivu da donatori širom Evrope nastave da pružaju podršku organizacijama civilnog društva, u duhu partnestva i solidarnosti. Tekst saopštenja prenosimo u celosti:\nMi, dole potpisani, verujemo da je izbijanje pandemije COVID-19 događaj od izuzetnog značaja koji će imati nezabeleženi uticaj na rad organizacija civilnog društva i nevladinih organizacija širom Evrope i sveta. Želimo da vas uverimo da ćemo delovati udruženo tokom ovog izazovnog vremena, jačajući duh evropske solidarnosti u odgovoru na svetsku krizu.\nPosvećeni smo tome da budemo dobri partneri i izvor značajne podrške tokom narednih nedelja i meseci, kako bi organizacije civilnog društva mogle da se fokusiraju na svoj vitalni angažman u pružanju podrške najugroženijim grupama u našim zajednicama. Svesni smo da će postojati trenuci kada osoblje i volonteri neće biti dostupni, kada će biti potrebno da se korisnicima usluga obezbedi pomoć na različite načine ili kada će se od sistema zahtevati fleksibilnost kako bi se zadovoljile potrebe.\nUkoliko su vaša zajednica, usluge koje pružate ili rad organizacije pogođeni pandemijom virusa COVID-19, a vaš projekat je finansiran kroz neki od naših programa, posvetićemo se tome da:\n• prilagodimo aktivnosti – svesni smo da, usled pandemije, možete imati poteškoća u postizanju pojedinih rezultata ili ishoda predviđenih projektom koji sprovodite; ipak, želimo da tokom ovog perioda nastavimo da ispunjavamo svoje donatorske obaveze u skladu sa prvobitnim planom, te vas molimo da nam se obratite ako ste u ovakvoj situaciji;\n• redefinišemo rokove – ne želimo da vršimo dodatan pritisak; ukoliko smatrate da ćete imati poteškoća da izveštaje dostavite u skladu sa predviđenim rokovima, molimo vas da nam se obratite kako bismo utvrdili nove rokove, uzevši u obzir aktuelnu situaciju;\n• budemo fleksibilni u pogledu finansiranja – svesni smo da će biti potrebe za korišćnjem grantova za isplatu nadoknada za bolovanje, kupovinu opreme ili drugačiji vid pružanja usluga, stoga ćemo imati razumevanja ukoliko bude neophodna realokacija budžetskih sredstava kako biste osigurali nastavak rada;\n• razgovaramo sa vama – na raspolaganju smo ukoliko želite da razgovarate sa nama o situaciji sa kojom se suočavate, ali ćemo sačekati da nas sami pozovete kako bi se ovi razgovori desili u trenutku koji je najbolji za vas.\nZajedničko saopštenje koordiniraju evropske filantopske platforme DAFNE and EFC, i otvoreno je za potpise svih donatora aktivnih u Evropi.\nSaopštenje na engleskom jeziku i lista potpisnika nalaze se na sajtu EFC-a.


RTV završio 2017. u debelom minusu, bankrot sve bliži - Sindikat novinara Srbije\nDijagnoza pokrajinskog javnog medijskog servisa je da se nalazi na aparatima za održavanje u životu, a njegova dalja sudbina, kako stvari stoje, u rukama je Vlade Srbije. Pokrajinski javni medijski servis Radio-televizija Vojvodine završio je poslovnu 2017. godinu sa više od 150 miliona dinara gubitka, što je najlošiji finansijski rezultat ove medijske kuće u poslednjih nekoliko godina, saznaje Vojvođanski istraživačko-analitički centar (VOICE).\nDa će prošla godina doneti RTV-u finansijski sunovrat dalo se naslutiti već po objavljivanju finansijskog izveštaja za prvih devet meseci, po kojem je gubitak za taj period iznosio oko 89 miliona dinara dinara. Međutim, rapidnom rastu duga za celih 60 miliona dinara za poslednja tri lanjska meseca malo se ko mogao nadati.\nKako je za VOICE potvrdio izvor iz RTV-a, menadžment kao glavni uzrok lošeg poslovnog rezultata vidi uvođenje TV takse, tačnije loš model preraspodele prihoda od naplate na teritoriji Vojvodine (70 odsto pripada RTV-u, a 30 odsto Radio-televiziji Srbije). Isti izvor prenosi stav menadžmenta da su lošem poslovanju doprineli i „veći finansijski rashodi od planiranog, ali ne u značajnoj meri“.\nObjavljivanje finanijskog izveštaja RTV-a za 2017, gde bi se ove tvrdnje mogle proveriti, može se očekivati u aprilu mesecu na internetskoj stranici pokrajinskoj javnog medijskog servisa. Međutim, veći finansijski rashodi uočljivi su i u devetomesečnom izveštaju i ne bi se moglo reći da su neznatno veći, kao što tvrde u menadžmentu.\nPrimera radi, za prvih devet meseci 2017. godine na dnevnice za službeni put u inostranstvo potrošeno je 11,5 miliona dinara, što je 8,9 miliona dinara više u poređenju sa putovanjima zaposlenih u inostranstvo u 2016. godini! Ukupni rashodi za zaposlene za period januar-septembar bili su za oko 14,6 miliona dinara veći nego 2016.\nKada se sve stavi na papir to izgleda ovako: RTV je veoma dobro poslovao 2014. godine kada je ukupan dobitak iznosio 214 miliona dinara; godinu dana kasnije dobitak je bio 67 miliona dinara; 2016. godina (kada je uvedena TV taksa) okončana je sa tek devet miliona dinara viška u kasi; dok pokazatelji za prošlu godinu gotovo izvesno RTV-u će doneti gubitak od oko 150 miliona dinara, što je za tri miliona evra manji prihod nego pre četiri godine!\nUkoliko bi RTV nastavio da na ovaj način posluje i 2018. godine, izgledi da doživi bankrot sve su realniji. Podaci do kojih je nedavno došao VOICE pokazuju da pokrajinskom javnom medijskom servisu preti bankrot jer su poslovni prihodi u 2016. bili umanjeni za neverovatnih 1,6 milijardi dinara u odnosu na 2014. Iako zvaničnih podataka za prošlu godinu za sada još nema, sigurno je da će se ovaj trend pogoršati.\nPrema Altman Z-Skoru, koji predviđa verovatnoću da preduzeće bankrotira u naredne dve godine, JMU RTV je za 2014. imalo koeficijent 6.12, dok je u 2016. taj koeficijent iznosio svega 1.38 što je pokazatelj da je preduzeće blizu zone rizika da bankrotira u narednom periodu. Referentni koeficijent Altman Z-Skora prema kojem postoji velika verovatnoća za bankrotstvo iznosi 1.23, dok se preduzeća sa skorom iznad 2.9 smatraju sigurnim.\nDa je finansijska situacija u RTV-u krajnje ozbiljna potvrdio je i Upravni odbor pokrajinskog javnog medijskog servisa, koji je još u novembru prošle godine usvojio Plan finansijske konsolidacije, s predviđenim merama štednje u svim segmentima poslovanja.\nUpravni odbor traži od Vlade Srbije izmenu zakona\nDa bi menadžment RTV-a uspeo da isplati sve obaveze za prošlu godinu, pre svega prema zaposlenima, tokom prošle godine od Vlade Srbije dobijena je pozajmica u iznosu od 200 miliona dinara. Zahvaljujući toj pozajmici radovno poslovanje nije dovedeno u pitanje, još uvek.\nUpravni odbor RTV-a je Vladi Srbije nedavno predložio izmenu Zakon o javnim medijskim servisima, kojom bi se omogućila promena načina raspodele naplaćenih sredstava od TV takse na teritoriji Vojvodine. To bi značilo da umesto sadašnjeg modela 70:30 u korist RTV-a, ubuduće ovoj medijskoj kući pripadne 80 odsto sredstava, a RTS-u 20 odsto. Takođe je predloženo da se postepeno poveća i visina takse sa sadašnjih 150 dinara.\nVOICE saznaje da je s tim u vezi održan i sastanak predstavnika dva javna medijska servisa sa predsednicom Vlade Srbije Anom Brnabić, koja je od RTS-a i RTV-a tražila da joj dostave projekte rešavanja problema u poslovanju sa finansijskim pokazateljima izlaska iz krize.\nRTV je dostavio predloge kako bi taj javni servis poslovao ukoliko bi taksa bila povećana sa sadašnjih 150 na 200, 250 ili 400 dinara. U obzir su uzeta oba modela preraspodele sredstava od TV takse naplaćenih na teritoriji Vojvodine, sa ili bez zadržavanja dotacije iz budžeta Srbije (poslednje dve godine iznosi oko 900 miliona dinara za RTV). Kako VOICE saznaje, o ovome je bilo reči i na poslednjem sastanku menadžmenta RTV-a sa predstavnicima sindikata, ali preciznije detalji nisu saopšteni.\nZakon o javnim medijskim servisima Upravnim odborima RTV i RTS dozvoljava da odrede visinu TV takse do iznosa od 500 dinara. Trenutni iznos takse na teritoriji Srbije je skromnih 150 dinara zbog čega Vlada Srbije svake godine pomaže javne servise sa ukupno četiri milijarde dinara.\nS obzirom na to da se u zakonu striktno navodi da odluku o utvrđivanju visine takse donose Upravni odbori RTS-a i RTV-a zajednički, začuđuje podatak da su se javni medijski servisi obratitli Vladi Srbije sa zahtevom za postepeno povećanje TV takse.\nKombinovani model finansiranja može se RTV-u obiti o glavu\nKombinovani model finansiranja RTV je, kako tvrdi menadžment, doveo do toga da godišnje raspolaže sa 170 miliona dinara manje u odnosu na period pre uvođenja TV takse.\nRukovodstvo RTV-a je procenilo da bi za normalno finansiranje ovog javnog servisa visina takse sa sadašnjih 150 dinara morala biti veća od 200 dinara. U budžetu Srbije za 2018. godinu, baš kao i lane, za finansiranje rada javnih medijskih servisa predviđeno je četiri milijarde dinara. Od toga 3,1 milijarda pripada RTS-u, dok je RTV-u namenjeno 900 miliona dinara.\nSkupština Srbije usvojila je 28. decembra 2016. izmene Zakona o javnim medijskim servisima i dopunu Zakona o privremenom uređivanju načina naplate takse kojima se utvrđuje finansiranje javnih medijskih servisa iz državnog budžeta i TV taksom od 150 dinara.\nZbog pretrpljenih gubitaka za poslednje dve godine, rukovodstvo RTV-a se prvi put sredinom 2017. obratilo za pomoć Vladi Srbije. Rezultat toga bila je jednokratna novčana pozajmica Ministarstva finansija u iznosu od 200 miliona dinara. Od toga je 100 miliona potoršeno na izmirivanje dugova, a 50 miliona iskorišteno je za kupovinu programa.\nPreostalih 50 miliona dinara je iskorišteno kako bi se namirile plate zaposlenih za januar 2018. godine, jer je novac iz budžeta za ovu godinu transferisan tek u februaru. Iako je bilo zahteva za novu pozajmicu, kojom bi se finansirao socijalni program za prevremeni odlazak dela zaposlenih sa RTV-a, prema saznanjima VOICE-a, do ovog transfera još uvek nije došlo.\nDijagnoza pokrajinskog javnog medijskog servisa je da se nalazi na aparatima za održavanje u životu, a njegova dalja sudbina, kako stvari stoje, u rukama je Vlade Srbije. Šta li čeka RTV ako se pod hitno ne pronađe model drugačijeg finansiranja javnih servisa, može se samo nagađati. Jedno je sigurno – bankrot je zakucao na vrata Ignjata Pavlasa 3.


Fotografija na prvi pogled uopšte ne izgleda neobično, ali nakon što malo pažljivije pogledate spazićete da se u pozadini nalazi nešto veoma neobično. Anastasija Perets (21) šokirala se kada je pregledavajući stare porodične fotografije naišla na jednu na kojoj je spazila duh nepoznate devojčice.\nFotografija na prvi pogled uopšte ne izgleda neobično. U prvom planu se nalazi Anastasija, koja na fotografiji ima 4 godine, ali nakon što malo pažljivije pogledate spazićete da se u pozadini nalazi nešto što izgleda kao duh devojčice. Anastasija je fotografiju objavila na svojom Fejsbuk profilu, nakon čega su je preneli i neki mediji.\n– Predstavljam vam nedavno otkrivenu jezivu fotografiju iz svog detinjstva – napisala je Anastasija na Fejsbuku. Anastasija je pitala roditelje da li su ikada videli devojčicu u pozadini, na šta su oni odgovorili da nisu. Kontaktirala je i proročicu koja joj je, pre nego što je uopšte saznala za fotografiju, rekla da je prati duh mlade devojke.\nPreviousPrevious post: ŽIVOT NAM VRAĆA SAMO ONO ŠTO DRUGIMA DAJEMO: Poučna priča o strpljenju i ljubavi\nNextNext post: Kopali su buldožerom rupu u šumi, začuo se snažan urlik, a onda je iz zemlje istrčala ogromna ZVER I POJURILA KA NJIMA


Zvizdić: Ukloniti sve barijere kako bi Zapadni Balkan pretvorili u jedinstveno ekonomsko područje\nSrijeda, 08/05/2019 13:15\n“I dalje ćemo raditi na uklanjanju svih barijera kako bi Zapadni Balkan pretvorili u jedinstveno ekonomsko područje, a onda ga integrirali u jedinstveno ekonomsko područje Evropske unije”, rekao je Zvizdić nakon panela o Zapadnom Balkanu.\n“Bila je predsjednica Vlade Srbije Ana Brnabić. Mislim da je nekada davno, kada smo počeli sa pripremanjem konferencije, prvobitno bilo predviđeno da se pozovu predsjednici, a onda je to promijenjeno na premijere”, rekao je Zvizdić.\n“Moramo relaksirati odnose, povećati stepen saradnje, povjerenja i značajnije pokrenuti procese pomirenja. Trebamo regionalnu saradnju radi evropske i ekonomske budućnosti naših građana”, poručio je Zvizdić.\nU fokusu sastanka i foruma u Sarajevu će biti i izgradnja Koridora 5 c, panevropskog koridora koji povezuje srednju Evropu s BiH, i sredstva koja će biti vezana za energetski sektor. Očekuje se potpisivanje niza ugovora između institucija u BiH i predstavnika EBRD-a.\nPrethodni članakHaradinaj: Promjena granica vodi u tragediju, ne uslovljavati dijalog\nSljedeći članakVlada BDBiH: Održan prvi nastavak 61. redovne sjednice


Ministri EU za status kandidata Srbiji\nPoruka Karla Bilta na tviteru, 28. februar 2012.\nMinistri EU preporučili su Savetu EU da Srbiji da status kandidata. Odluka je doneta nakon višesatnog ubeđivanja Rumunije, od strane ostalih članica EU, koja je insistirala da uslov za dalje evropske integracije Beograda bude rešavanje pitanja vlaške nacionalne manjine u Srbiji. Protivljenje Rumunije usledilo je nakon što je Nemačka, koja se u decembru protivila davanju kandidature Srbiji, dala zeleno svetlo zbog postignutih dogovora Beograda i Prištine.\nVest da su ministri EU dali zeleno svetlo za kandidaturu Srbije stigla je do Beograda na neuobičajen način za diplomatiju. Švedski ministar Karl Bilt je preko svog naloga na Tviteru čestitao građanima Srbije kanidaturu.\n„Zeleno svetlo za kandidaturu Srbije potvrdiće Evropski savet u četvrtak. Čestitam!“, napisao je Bilt.\nPredsedavajući ministarskog saveta EU i šef danske diplomatije Nikolaj Vamen rekao je novinarima da nije tajna da su razgovori u utorak bili dugi i žestoki.\n“Preporuka je otvorila je novo poglavlje u odnosima između EU i Srbije i postavila temelj za snaženje evropske perspektive za Srbiju. Ovo takođe šalje snažan signal da proces proširenja ostaje prioritet Evropske unije. Ovaj signal je važniji što dolazi u trenutku kada ekonomska kriza i planovi spasavanja okupiraju najveći deo naše ekonomske agende i kada neki zbog toga smatraju da Evropska unija treba da se fokusira na svoje sopstvene probleme. U proteklim godinama i mesecima Srbija je ostvarila značajne reforme i pokazala odlučnost i želju da ostvari dobre rezultate u dijalogu sa Prištinom. Ti napori sada su i adekvatno nagrađeni”, rekao je Vamen.\nFile: Dobar dan i za Srbiju i za Kosovo\nEvropski komesar za proširenje Štefan File uveren je da će Savet EU u četvrtak potvrditi tu preporuku.\n“Danas je dobar dan ne samo za Srbiju i Kosovo nego i za proces proširenja Evropske unije. Kandidatski status će otvoriti novu eru u odnosima Evropske unije i Srbije i ja očekujem da će Srbija, kao zemlja-kandidat i dalje ostvarivati napredak, kako bi se pripremila za sledeći korak, a to je otvaranje pristupnih razgovora”, rekao je File.\nOno što je u jutarnjim satima izgledalo kao gotova stvar koja će biti razrešena u prvim minutima sastanka pretvorilo se u šestočasovno ubeđivanje Rumunije da se prikloni stavovima ostalih članica unije. Nismo dobili sve što smo očekivali, rekao je nakon burnog dana srpski predsednik Srbije Boris Tadić.\n“Danas je bilo moguće da ministri inostranih poslova EU odluče o tome da Srbija ispunjava ne samo sve uslove nego da treba da dobije status kanidata, oni su samo preporučili Evropskom savetu da se to desi tokom njihovog zasedanja tako da još postoji određena mogućnost da se poništi i ovakva preporuka, dakle, ne treba reći da je sve gotovo”, poručio je Tadić.\n“Srbija bi sa statusom kandidata”, kaže dalje Tadić, “dobila jednu legitimaciju, jednu garanciju sigurnosti da svaka investicija koja dolazi u nju jeste u skladu sa interesima kompanija koje dolaze iz evropskih zemalja i SAD, pa čak i iz drugih zemalja sveta. Status kanidata je garancija sigurnosti za svaku kompaniju”.\nIako dugo očekivana i svakako predizborni adut u rukavu za njegovu stranku srpski predsednik Boris Tadić ipak je još tokom višečasovnog odlučivanja iz Brisela poručio da Srbiju kad dobije kanididaturu “čeka rad a ne slavlje”.\n“Ja neću slaviti nego ću nastaviti da radim na rešavanju drugih problema, na suočavanju sa narednim izazovima. Razume se, dobra vest će biti osvajanje statusa kandidata, ali strateški cilj Srbije je da postane članica Evropske unije, a do tog cilja je veoma dug put”, rekao je Tadić.\nDa je put do cilja dug i da ima još mnogo da se radi svedoče i reči predsednika Evropske komisije Žoze Baroza koje je preneo Tadiću.\n“Veoma je važno da Srbija ostane posvećena ambicioznoj reformskoj agendi i dijalogu sa Prištinom. Samo konkretni koraci i rezultati omogućiće dalje razvijanje naših odnosa. Srbija, dakle, drži ključeve produbljivanja naših veza kao i svog sopstvenog napretka”, rekao je on.\nKrupni koraci za region\nZa razliku od Nemačke koja je dala zeleno svetlo Srbiji, Rumunija je insisitirala na rešavanju pitanja vlaške nacionalne manjine u Srbiji. Predsednik Srbije Boris Tadić rekao je u Briselu da su mu zahtevi Rumunije poznati, jer je već razovarao o tome sa svojim prijateljem rumunskim predsednikom Trajanom Baseskuom, ali i da misli da oni nisu opravdani.\nBoris Tadić i Žoze Manuel Barozo u Briselu, 28. februar 2012.\nSami Vlasi u Srbiji su podeljeni pa tako jedni ističu svoje autohtono poreklo, dok drugi prihvataju to ime, ali smatraju da su Rumuni.\nUoči početka sastanka Saveta ministara EU u jutarnjim satima vladao je optimizam u pogledu srpske kanidature naročito podgrejan konačno davanjem zelenog svetla Nemačke čiji je šef diplomatije Gido Vestervele poručio da je Beograd ispunio sve zahteve i da je red na EU da uzvrati.\n„Nemačka vlada će podržati zeleno svetlo jer mislimo da je dogovor koji je postignut (sa Prištinom) pozitivan i da je to pravi put. Srbija je ponudila dogovor i Evropa treba da na isti način da joj odgovori“, rekao je Vestervele.\nI visoka predstavnica EU za spoljnu politiku i bezbednost Ketrin Ešton nadala se da će Srbija na ovom sastanku dobiti kanidaturu.\nIako Srbiju čekaju još mnogi koraci ka EU Vensan Dežer, šef Delegacije Evrpske unije u Srbiji, kaže da dobijanje statusa kandidata za članstvo u evropskoj zajednici predstavlja dobru vest ne samo za Srbiju, već i za region.\n„Za Srbiju je to korak dalje ka članstvu u EU. Sledeći korak je početak pregovora i imamo puno energije i entuzijazma da ostvarimo taj cilj. Koraci koji Srbiju čekaju na daljem putu ka EU su jasni i posebno treba raditi na unapređenju odnosa Beograda i Prištine. Jasan put ka EU donosi više investicija u regionu, više radnih mesta za njegove stanovnike i više trgovinskih odnosa. Ako Srbija napravi korak na tom putu to će biti sila koja će povući i ceo region napred ka EU“, poručio je Dežer.\nOdluku ministara evropske dvadesetsedmorice treba da potvrde šefovi država i vlada na samitu 1. i 2. marta


Dva duha žive u kafani: Jedan mrzi žene, drugi rasteruje goste - BIGportal.ba\n2 Novembra, 2020 2 Novembra, 2020 0395\nSnimak na kom se vidi kako crna senka ruši čašu piva bio je dovoljan da zaposleni jednog paba u Sanderlendu tvrde kako se pojavio “duh koji ne voli žene”.\nNaime, sigurnosna kamera paba “Viktorija gardens” je zabeležila kako, sa stola za kojim niko ne sedi, čaša piva odleće na pod nakon što joj se približila misteriozna crna senka.\nPošto je ovaj snimak postao popularan na društvenim mrežama, lokalu u Sanderlendu su se javili raznorazni “istraživači misterija” u pokušaju da odgonetnu o čemu se radi, a menadžerka kafane Helen Medison izjavila je kako su se i ranije pojavljivali duhovi.\n“Mnogo priča o duhovima na ovom mestu postoji, od razbijanja čaša pa do toga da su neki gosti jednostavno osećali jezu. Ipak, ovo je prvi put da takvu neku stvar imamo abeleženu kamerom”, rekla je ona.\nKako je navela Suzan Džil, koja se predstavlja kao “medijum”, ona je posetila ovaj pab nakon incidenta i otkrila da ga nastanjuju dva duha – jedan mrzi žene i stanuje u podrumu, a drugi voli tišinu i nastanio se u potkrovlju. On je i sumnjiviji, jer ruši čaše kako bi oterao goste, tvrdi Suzan Džil, a prenosi Sanderlend eho.\nNa video-snimku ispod možete da vidite ono što je zabeležila sigurnosna kamer,a pa da sami procenite. Možda je u pitanju marketinški trik, možda ljudi iz paba svarno veruju u to što govore, ali jedno je sigurno – u 2020. godini, ništa ne bi trebalo da nas začudi.\nMILICA TODOROVIĆ PROGOVORILA O STRUGARU: Poslednja veza mi se nije proslavila, možda je do druge strane\nGorivo u Srpskoj poskupilo drugi put u ovoj godini


► Brnabić o epidemiji: Srbija prošla odlično, nažalost sa ljudskim žrtvama\nOna je za televiziju B92 rekla da Srbija ima jednu od najmanjih stopa smrtnosti od te infekcije u svetu, čak i u poređenju sa, kako je rekla, mnogo bogatijim državama sa jačim zdravstvenim sistemima.\n"Zadovoljna sam svojom zemljom i svim građanima, ponosna sam na zdravstveni sistem i radnike, koliku smo solidarnost i odgovornost pokazali tokom krize. Hrabro smo sve ovo izgurali, pokazali smo najbolje što imamo u društvu. Koliko god je moglo da se uspe, mi smo uspeli", ocenila je premijerka.\nPo njenim rečima, ispunjeni su svi uslovi "pa i preko toga", za povratak u "kakvu takvu normalnost".\n"U ovom trenutku ne možemo da proglasimo pobedu nad epidemijom, ali se situacije smiruje, pod kontrolom je. Nadam se da ćemo uskoro moći da proglasimo pobedu", kazala je Ana Brnabić.\nKomentarišući navode o predizbornoj "funkcionerskoj kampanji", premijerka je rekla da u kampanji za izbore 21. juna ne učestvuje kao predsednica Vlade Srbije, već kao "Ana Brnabić, članica Srpske napredne stranke".\n"Želim da podržim SNS i listu 'Aleksandar Vučić - Za našu decu' jer verujem da je to budućnost Srbije. To ću raditi posle radnog vremena, a troškove pokrivam sama. Oni koji nas optužuju za 'funkcionersku kampanju' su svi do jednog bili na vlasti i vodili takvu kampanju, tada im je to bilo u redu iako je i tada postojao zakon", rekla je Ana Brnabić.\nOcenila je da je Srbija "potpuno slobodno društvo" - svako može da kaže sve što misli i da kritikuje vlast.\n"Svi koji kukaju EU i evroparlamentarcima oko izbornih uslova, verujem da ni u jednom od tih pisama nisu napisali da su oni izglasavali te izborne zakone 2010, 2011. ili 2012. godine koji važe i danas. Oni su ih sami pisali i usvajali svojom većinom u parlamentu", rekla je premijerka.\nUpitana o dokumentu koji je javnosti predstavio Dragan Đilas, jedan od lidera Saveza za Srbiju, u kojem je treća po veličini poslanička grupa u Evropskom parlamentu (EP) konstatovala da u Srbiji ne postoje fer uslovi za izbore, premijerka je rekla da EP ima "različitih stavova", ali da iza tog dokumenta ne stoji većina.\n"To je jedna od stvari koju je Đilas uspeo da izmoli brojnim pismima EU tokom krize s KOVID-19. Tužno je i poražavajuće da, dok se borimo protiv najveće krize od Drugog svestkog rata, imamo neke političke predstavnike koji se žale EU šta radi Vlada Srbije", rekla je premijerka.\nDodala je da "evroparamentarci mogu da upućuju posima podrške strankama koje su njima bliske", a "često kada se pišu takva pisma, vi nemate sve argumente".\nGovoreći o drugim temama istakla je započeti elektronski upis prvaka u škole kao "važnu vest za Srbiju" jer "to pokazuje napredak i našu brigu prema građanima, prema roditeljima. Prvi put imamo potpuno elektronski upis bez ijednog papira", rekla je premijerka.


Vreme 1606 - Engleska – Prodaja Njukasl junajteda: Fudbal crn kao nafta\nLJUBITELJ FUDBALA I NAVIJAČI: Muhamed Bin Salman...\nEngleska – Prodaja Njukasl junajteda >\nFudbal crn kao nafta\nKupovinom engleskog fudbalskog kluba Njukasl, Muhamed Bin Salman se pridružio zalivskim rivalima iz Emirata i Katara koji već godinama "popravljaju" ugled svojih zemalja masivnim investiranjem u sport. Iako saudijskog prestolonaslednika optužuju da je naložio ubistvo novinara Džamala Kašogija, pokrenuo rat i humanitarnu katastrofu u Jemenu, kao i za brojna kršenja ljudskih prava, SAD nastavljaju da održavaju lukrativno partnerstvo sa Saudijskom Arabijom, svim kontroverzama uprkos\nProšle sedmice se još jedan poznati evropski fudbalski klub našao pod okriljem arapskog naftnog kapitala. Nakon Mančester Sitija, Pari Sen Žermena, Evertona, Malage, Šefilda i drugih timova koji su u prethodnom periodu stekli nove vlasnike iz zalivskih zemalja, i engleski Njukasl junajted je za 305 miliona funti prodat jednom saudijskom konzorcijumu.\nIza ovog konzorcijuma nalazi se državni Saudijski javni investicioni fond (PIF) koji se nalazi pod kontrolom princa Muhameda bin Salmana. Pošto je i Premijer liga odobrila ovu akviziciju, nakon godinu i po dana završena je saga o kupoprodaji Njukasla, a fond je stekao vlasništvo nad oko 80 odsto akcija kluba sa "Sent Džejms parka". Ovaj investicioni fond, koji upravlja portfeljem vrednim čak 700 milijardi dolara, smatra se "motorom" Bin Salmanovih planova za ekonomsku transformaciju Saudijske Arabije. PIF je prethodnih godina kupovao milione deonica zapadnih, globalno prepoznatljivih korporacija i finansijskih organizacija, među kojima su i Dizni, Fejsbuk, Starbaks, Benk of Amerika, Berkšir Hatavej, Kvalkom, Uber, farmaceutska kompanija Fajzer i mnoge druge.\nAmbiciozni 36-godišnji naslednik saudijskog prestola, i defakto najmoćnija figura u svojoj zemlji, imao je duže vreme ambiciju da postane vlasnik fudbalskog kluba iz Premijer lige. Pre nekoliko godina propao je njegov pokušaj da za, navodno, četiri milijarde funti kupi Mančester junajted. Bin Salmanova strategija bila je jasna: da se sustignu i nadmaše rivali iz zalivskih zemalja, pre svih Katara i Ujedinjenih Arapskih Emirata, koji novac već decenijama ulažu u "sportsku diplomatiju", želeći da značajnim investiranjem u sport i sportske događaje prošire svoj spoljnopolitički uticaj u svetu.\nKritičari, međutim, ukazuju na to da "MBS", kako saudijskog princa kolokvijalno po njegovim inicijalima nazivaju u štampi, pokušava da kupovinom fudbalskog kluba "opere ugled svoje zemlje", navodi britanski "Tajms". Već se priča o tome da bi sledeća investicija prebogatog saudijskog fonda mogla da bude u Italiji, a na meti je navodno Inter, koji PIF želi da otkupi od kineske Suning grupe, pošto se "neroazuri" već neko vreme nalaze u finansijskoj krizi.\nBILION I PO DOLARA\nPojedine procene govore da vladajuća kraljevska porodica Saudijske Arabije raspolaže bogatstvom od oko 1,4 biliona dolara, što je čini najbogatijom porodičnom dinastijom na svetu. Kuća Sauda, kojoj pripada skoro 15.000 članova kraljevske porodice, većinu svog prihoda crpi iz ogromnih rezervi nafte koje se nalaze na teritoriji ove zalivske monarhije. Okosnicu finansijske moći Saudijaca čini i jedna od najvrednijih i najprofitabilnijih kompanija na svetu Saudi Aramko, preduzeće koje je u državnom vlasništvu i čija tržišna vrednost iznosi više od dva biliona dolara.\nMuhamed bin Salman obnaša dužnost prvog zamenika premijera (zvanično je premijer njegov otac i kralj Salman bin Abdulaziz), a istovremeno je ministar odbrane i direktni naslednik saudijskog monarha. On takođe vodi i uticajno Veće za ekonomske i razvojne poslove, koje nadgleda i koordinira gotovo sve aktivnosti koje se tiču unutrašnje politike, ekonomije, zdravstva, rada i obrazovanja.\nBin Salman je pokrenuo i ambiciozni državni program nazvan "Vizija 2030", koji predstavlja ugaoni kamen ekonomske transformacije Saudijske Arabije, a čiji bi konačni cilj trebalo da bude diverzifikacija tamošnje privrede, smanjenje ekonomske zavisnosti od nafte i privlačenje direktnih stranih investicija. Više nego ilustrativan je podatak koji pokazuje koliko ekonomija ove zalivske zemlje danas zavisi od "crnog zlata": izvoz nafte čini gotovo 90 odsto ukupnog izvoza Saudijske Arabije.\n...i fanovi Njukasla\nBin Salmanov imidž ambicioznog reformatora teško je oštećen nakon brutalnog ubistva saudijskog novinara Džamala Kašogija u Istanbulu, pa su ga neko vreme brojni svetski lideri, makar javno, izbegavali dok se stvari detaljno ne ispitaju, reše ili s vremenom "zaborave". To, međutim, nije važilo za Ameriku, koja Saudijsku Arabiju smatra svojim ključnim arapskim saveznikom na Bliskom istoku. Bivši američki predsednik Donald Tramp je svojevremeno odabrao upravo Rijad za prvu stanicu na svojoj prvoj međunarodnoj turneji, a u saudijskoj prestonici potpisao je čitav niz sporazuma, mahom vojnih, u vrednosti od oko 350 milijardi dolara (vidi tekst "Još više oružja", Vreme br. 1377).\nU februaru ove godine objavljen je izveštaj američke obaveštajne službe koji je pokazao da je saudijski prestolonaslednik lično odobrio ubistvo Kašogija 2018. godine u saudijskom konzulatu u Turskoj. Ovaj novinar, koji je pisao i za "Vašington post", bio je kritičar Salmanovog autoritarnog učvršćivanja vlasti u domovini, a taj slučaj uznemirio je svetsku javnost. Predsednik SAD Džozef Bajden zatražio je stoga da se sa poverljivog izveštaja obaveštajnih službi skine oznaka tajnosti koju je stavio njegov prethodnik Donald Tramp. Čak se i u specijalnom izveštaju UN-a zaključuje da se u slučaju Kašogijevog ubistva radilo o "vansudskom pogubljenju za koje je odgovorno Kraljevstvo Saudijske Arabije". Rijad, međutim, insistira da saudijski agenti nisu radili po naređenju princa Muhameda, te da su novinara ubili odmetnuti bezbednosni zvaničnici.\nBilo kako bilo, Bela kuća nije pokrenula nikakve drastične mere protiv vlasti u Rijadu, a sem javnog prekora i viznih restrikcija za više desetina Saudijaca optuženih da su "pretili disidentima u inostranstvu", odnosi dveju zemalja nastavili su da se kreću utabanim, stotinama milijardi dolara vrednim stazama. Iako na većoj distanci prema Saudijcima od svog prethodnika, i Džo Bajden je privržen višedecenijskom partnerstvu SAD sa liderima konzervativne zalivske monarhije.\nSavetnik američkog predsednika za nacionalnu bezbednost Džejk Saliven je tako krajem septembra bio u zvaničnoj poseti Rijadu, čime je postao najviši zvaničnik Bajdenove administracije koji je posetio ovu zemlju. Jedna od tema razgovora bila je i situacija u Jemenu. Kao svojevrsni "ukor" konzervativnoj monarhiji mogla se protumačiti nedavna odluka Bele kuće da okonča podršku vojnim operacijama koje u najsiromašnijoj zemlji Arapskog poluostrva sprovodi Saudijska Arabija. Rezultat ove kampanje je katastrofalan: život u Jemenu izgubilo je više od 130.000 ljudi, dok su milioni raseljeni.\nAnalitičari smatraju da je upravo Muhamed bin Salman doneo odluku o pokretanja rata 2015. godine protiv jemenskih Huta koje podržava Iran, ali i drugih kontroverznih odluka koje su narušile odnose Saudijske Arabije sa savezničkim zemljama Persijskog zaliva, pre svih Ujedinjenim Arapskim Emiratima i Katarom.\nAmbiciozni prestolonaslednik imao je i kod kuće pune ruke posla. Naredio je, recimo, hapšenje više istaknutih članova kraljevske porodice, među kojima je bio i rođeni brat kralja Salmana, sve zbog navodne korupcije i izdaje, mada svetski mediji pišu kako se iza toga krila neskrivena namera MBS-a da konsoliduje svoju moć i čistkom ukloni sve potencijalne rivale u borbi za tron.\nŠAMPION ZA PET GODINA\nNajnovijom akvizicijom engleskog premijerligaša, uticajni saudijski princ je nastavio da širi svoju "meku moć" u svetu, ali i da puni stupce mahom tabloidne štampe koja se prethodnih dana utrkivala da objavi vrtoglave cene kojima je plaćao sve svoje lukrativne "igračke" – superjahtu od 500 miliona dolara, sliku Leonarda da Vinčija Salvator Mundi za 450 miliona ili raskošni dvorac u Francuskoj za 320 miliona dolara.\nNavijači Njukasla su ipak, čini se, presrećni što će se u njihov klub slivati ogroman novac iz saudijskih izvora. Nakon objavljivanja vesti o kupoporadaji, ispred stadiona se euforično mahalo zastavama i upaljenim bakljama. Bilo je i disonantnih tonova u javnosti: jedna od najpoznatijih organizacija koja se bavi ljudskim pravima u svetu Amnesti internešenel, osudila je preuzimanje engleskog premijerligaša navodeći da je u pitanju "farsa", te da će "fond PIF iskoristiti Njukasl kao svoju PR alatku". Sve u svemu, nova uprava Njukasl junajteda već je najavila da bi klub, koji nije bio šampion Engleske još od 1927. godine, mogao da osvoji Premijer ligu u narednih pet godina.\nSa lica mesta – Put u Austriju u doba korone >\nSmokve u Beču


PUŠTEN U RAD NOVI VODOVOD Cvijanović: Podrška republičkih institucija lokalnim projektima - Srpskainfo\nPredsjednik Republike Srpske Željka Cvijanović, gradonačelnik Banjaluke Igor Radojičić i direktor banjalučkog "Vodovoda" Zoran Popović svečano su pustili u rad novi vodovod za naselje Radosavska, a dužina cjevovoda veća je od devet kilometara.\n– Nastavićemo da radimo na rješavanju i drugih infrastrukturnih i komunalnih projekata – poručila je Cvijanovićeva.\n– Ovo je velika investicija jer će oko 150 domaćinstava, kada se završe i sekundarna i primarna vodovodna mreža, dobiti vodu, a ukupna vrijednost ovog projekta je veća od 1,3 miliona KM – rekao je Radojičić.\n– Predstoji nam još jedan priključak na zaseok Blagojevići i drugi dio naselja Slavićka. Kroz projekat “Voda jedan”, “Voda dva” i “Voda tri” čitava ova regija biće uredno snabdijevena vodom – istakao je Radojičić.\nBanjaluka Banjalukaigor radojićićradosavskavodovodŽeljka Cvijanovićzoran popović\nMJEŠTANI NESTRPLJIVI U Gornjoj Piskavici od 20, urađeno 16 kilometara novog vodovoda


KOTOR DOBIJA PRVE KILOMETRE BICIKLISTIČKE STAZE\nOpština Kotor sprovodi projekat finansijske perspektive IPA 2014-2020 “SUMPORT – održiva mobilnost u lučkim gradovima MED područja”. Kroz ovaj projekat je u predhodnih 30 mjeseci finansirano jačanje kapaciteta planiranja u vezi sa održivom mobilnošću lučkih gradova kroz dijeljenje iskustava, pilot aktivnosti i organizovanje obuka.\nNakon usvajanja Odluke o regulisanju saobraćaja na teritoriji opštine Kotor krajem prethodnog mjeseca, sprovedena je pilot aktivnost integrisane biciklističke staze dužine od 2km na trasi puta od bivšeg auto kampa do Instituta za biologiju mora.\nUskoro će sugrađani koji koriste bicikl, imati stazu namijenjenu samo njima, jer je ovo prva biciklistička staza u Kotoru.\nPodsjećanja radi, ta dionica puta je, pomenutom Odlukom, proglašena jednosmjernom, pa će biciklistički i kolski saobraćaj moći nesmetano da se odvijaju.\nOsim biciklističke staze, Kotor je kroz ovaj projekat dobio četiri pametne klupe i dva parkirališta za bicikla koji su instalirani na Donjem putu. Klupe se napajaju i pune solarnom energijom i multifunkcionalnog su karaktera.


severna flota - Sputnjik Srbija\nU eksploziji pirotehničkih sredstava u Rusiji povređeni ruski vojnici\nNa poligonu u Murmanskoj oblasti povređeno je pet vojnika usled narušavanja mera bezbednosti, saopšteno je iz pres-službe Severne flote Rusije.\nSeverna flota uništila vazdušne ciljeve\nRuska podmornica lansirala krstareću raketu u Barencovo more\nPosada nuklearne podvodne raketne krstarice Severne flote „Smoljensk“ je u okviru planirane borbene obuke u Barencovom moru ispalila krstareću raketu na pomorske ciljeve, saopštio je portparol pres-službe Severne flote, kapetan prve klase Vadim Serga.\nRuska Severna flota učestvovala je u vežbama spasavanja u Barencovom moru.\nLovci sa „Admirala Kuznjecova“ se vraćaju kući nakon misije u Siriji\nVazdušna flota ruskog nosača aviona „Admiral Kuznjecov“ vraća se na bazni aerodrom u Severomorsku na severu Rusije nakon obavljanja misije u Siriji.\nRuska Severna flota nastaviće da obezbeđuje pomorsko prisustvo Rusije širom svetskih okeana i tokom 2017. godine, izjavio je portparol Severne flote Vadim Serga.\nKrstarica „Maršal Ustinov“ nakon remonta stupa na dužnost\nZavršen je remont ruske raketne krstarice „Maršal Ustinov“, koji je trajao pet godina, saopšteno je iz brodogradilišta „Zvjozdočka“.


Predstavljen projekat digitalizacije blaga Hilandara – Nadlanu.com\nPredstavljen projekat digitalizacije blaga Hilandara\nBEOGRAD, 9. decembra 2010. (Beta) – Projekat kojim će kulturno nasleđe svetogorskog manastira Hilandar biti sačuvano u elektronskoj formi, predstavili su u četvrtak u Beogradu zadužbina tog manastira i kompanija "Telekom Srbija".\nBEOGRAD, 9. decembra 2010. (Beta) – Projekat kojim će kulturno nasleđe svetogorskog manastira Hilandar biti sačuvano u elektronskoj formi, predstavili su u četvrtak u Beogradu zadužbina tog manastira i kompanija “Telekom Srbija”.\nInformatička i telekomunikaciona oprema za Hilandar i njegovu zadužbinu, koju je poklonio “Telekom Srbija”, treba da podstakne digitalizaciju hilandarskog blaga koja je započela pre požara u tom manastiru 2004. godine.\nDigitalni snimci i razvoj baza podataka omogućiće široku dostupnost nasleđa naučnicima i prosveti, i predstavljanja vizantijske kulture i srpskog doprinosa.\nPosle požara 2004. godine u kojem je izgorela polovina građevina, Hilandar je i dalje gradilište: do danas je obnovljeno 40 odsto manastira, dok je dopuštena upotreba 30 odsto.\nVlada i Ministarstvo kulture Srbije podržavaju obnovu, ali se iznos tokom poslednje dve godine znatno smanjio. Sa grčke strane, za razliku od prethodnih godina, još ništa nije uplaćeno.


UKINUTI DISKRIMINACIJU PO SVIM OSNOVAMA! Kojović: Pravo na direktni izbor gradonačelnika treba biti naš sljedeći korak - GlobalCir\nUKINUTI DISKRIMINACIJU PO SVIM OSNOVAMA! Kojović: Pravo na direktni izbor gradonačelnika treba biti naš sljedeći korak\nNa današnjoj sjednici Skupštine Kantona Sarajevo, na kojoj se razmatraju izmjene Ustava KS, zastupnik Naše stranke Predrag Kojović iznio je prijedlog Naše stranke da se kroz izmjene Ustava KS građanima omogući da direktnim glasanjem biraju gradonačelnika Sarajeva.\n“Iako su izmjene Ustava, koje se danas upućuju u javnu raspravu, motivisane sudskim presudama i potrebom da se Cijeli Ustav je sada otvoren za amandmanske izmjene u javnoj raspravi koja će trajati najmanje 30 dana”, kazao je Kojović.\nKojović je dodao da je Naša stranka već pripremila prijedloge ustavnih amandmana, čijim bi usvajanjem građanke i građani Sarajeva stekli pravo da direktnim izborima u dva kruga biraju svog gradonačelnika.\n“Podsjećam da je u januaru 2013. Skupština KS napravila hrabar i mudar iskorak implementirajući u KS presudu u slučaju Sejdić-Finci. Tada je Sarajevo pokazalo da je u stanju biti predvodnik u ukidanju diskriminacije i pokretanju države u smjeru proevropskih reformi. Pravo na direktni izbor gradonačelnika treba biti naš sljedeći korak“, dodao je Kojović.\nPredsjednik Naše stranke kazao je da je “nemoguće nespomenuti činjenicu da o izmjenama Ustava KS danas raspravljamo u kontekstu HDZ-ovih prijedloga izmjena Izbornog zakona, koje bi uspostavile novu diskriminaciju i udaljile BiH od evropskih demokratskih standarda”.\n“Bosni i Hercegovini su pod hitno neophodne promjene u ustavnom sistemu, koje će ukidati postojeću diskriminaciju na osnovu etničke pripadnosti ili nepripadnosti i dati pravo građanima i građankama da svoje predstavnike biraju na način na koji to rade građani drugih evropskih gradova”, zaključio je Kojović.\nWASHINGTON ODOBRIO HISTORIJSKU ISPORUKU ORUŽJA KURDIMA! Erdoganov režim negoduje, a Kurdi poručuju: Ovo će pomoći našoj legitimizaciji i borbi protiv terorista!


Fudbal, Međunarodni fudbal, VestifudbalLeave a comment\nFudbal, Međunarodni fudbal, Vestifudbal, liga sampionaLeave a comment\nPetak je uvek bio dobro zagrevanje za vikend, barem kada je reč o fudbalu i najjačim ligama na svetu. To važi za prosečnog ljubitelja fudbala, ali ne i za fudbalere koji iz nedelje u nedelju pokušavaju da ostvare što bolje rezultate. Među njima je i veliki broj srpskih reprezentativaca, a vezista „Orlova“, Sergej Milinković-Savić, sa Laciom pokušava da se izbori…\nDomaći fudbal, Fudbal, Međunarodni fudbal, VestifudbalLeave a comment\n26 јануара, 2021 Dejan M. Andrić\nNajbogatiji svetski fudbalski klubovi do kraja sezone 2020/2021 izgubiće dve milijarde evra usled pandemije koronavirusa, navodi se u istraživanju Dilojta. Kako se navodi, u ovogodišnjem 24. po redu istraživanju, izdvojeni su rezultati 20 najuspešnijih svetskih klubova iz prethodne sezone. Gubici u fudbalu su ogromni „Ove godine 20 najuspešniji klubova ostvarilo je 8,2 milijardi evra, što je 12% manje nego u…\nDugo, vrlo dugo, naši selektori su slučajni. Ne zato što je neko od njih nesposoban, neodgovoran, nego zato što na tu dužnost bude imenovan onaj koji je u tom trenutku nije pod ugovorom, koji je, sticajem okolnosti, pri ruci… I kod nas se pokušavalo sa strancima, i to s onima čije je ime zvečalo na svetskom tržištu, ali im nije…\nBudućnost srpskog sporta, Domaći fudbal, Priča dana, Reprezentativni fudbal, Vestifudbal, Fudbalska reprezentacija Srbije, srbijaLeave a comment\n1 јануара, 2021 Redakcija\nFudbal, Vestifudbal, transferiLeave a comment\nTurski fudbalski savez odlučio je da će, od drugog dela sezone, timovi koji se takmiče u profesionalnim kategorijama, u slučaju da se ne pojave na terenu zbog pozitivnih testova igrača na koronavirus, automatski izgubiti utakmicu. „Neće doći do odlaganja takmičenja zbog pozitivnih slučajeva, a mera će stupiti na snagu u drugom delu sezone. U skladu s uputstvima za fudbalska takmičenja,…\nFudbal, Vestifudbal, TurskaLeave a comment\n15 децембра, 2020 Redakcija\nFrancuski magazin „Frans Futbol“ proglasio je najbolji tim sveta svih vremena na osnovu glasova 140 fudbalskih novinara širom planete. Odmah posle objavljivanja najboljih 11 na francuski magazin je po društvenim mrežama, ali i stručnim fudbalskim krugovima osuto „drvlje i kamenje“ jer u tom sastavu nije bilo mesta za Johana Krojfa, Alfreda di Stefana, Ferenca Puškaša, Mišela Platinija, Franka Rajkarda, Ruda…\nFudbal, VestifudbalLeave a comment


Prijavljivanje u toku za kurseve Preduzetništvo i Prezentacione veštine! | Nova Iskra\nKurs Prezentacione veštine namenjen svima onima koji se nalaze pred izazovom da pripreme kvalitetnu prezentaciju, bilo za potrebe pronalaženja posla, prilaza investitorima, predstavljanja ideje svom timu ili medijskog nastupa i PR obraćanja. Pored ličnog oslobađanja, prevazilaženja treme i razvoja artikulacije, kurs će polaznicima pomoći da konceptualno pripreme svoje prezentacije, da održe pažnju onih koji ih slušaju i da svoj “delivery” učine uverljivim, kredibilnim i efektnim. U tom procesu polaznike će voditi Relja Dereta, jedan od naših najiskusnijih profesionalaca u ovom polju, sa velikim iskustvom u radu sa pojedincima, timovima i čitavim orgnizacijama. Pored vežbi koje se tiču verbalne i neverbalne komunikacije i artikulacije, tim Nove Iskre pripremiće praktične vežbe koje imaju za cilj da polaznike osposobe da samostalno pripremaju i grafički atraktivne, inovativne i interaktivne prezentacije.\nRelja Dereta iza sebe ima preko 10 godina iskustva držanja prezentacija i radionica hiljadama ljudi različitih godišta i zanimanja. Već nekoliko godina je trener govornika na TEDx događajima – do je sada radio individualno sa 50 govornika na 6 TEDx konferencija, vodeći ih kroz proces struktuiranja svojih ideja i vežbanja svog nastupa (pročitajte njihove preporuke). www.reljadereta.com\nPrevaziđi tremu i osnaži se za efektne nastupe pred klijentima, poslodavcima, kolegama, publikom ili investitorima! Nauči da artikulišeš ideju i savladaj praktične veštine dikcije, neverbalne komunikacije i pripreme grafičkih i interaktivnih prezentacija.\nKurs Praktični aspekti preduzetništva posvećen je izazovima sa kojima se budući preduzetnici susreću pri osnivanju preduzeća i kompanija, kao i tokom procesa artikulacije poslovne ideje u poslovnu priliku, i konkretan poslovni i operativni plan. Kurs je posebno namenjen onima koji se osećaju spremnim da ostvare svoj preduzetnički duh, onima koji imaju konkretnu poslovnu ideju koju žele da razviju kao i onima koji to tek nameravaju. Bilo da ste već registrovali svoju firmu ili ne, ovaj kurs će dati potpuni uvid u prve praktične korake i obaveze na početku poslovanja, kao i u najčešće greške, izazove i prepreke.\nUvodna predavanja biće posvećena osvešćivanju i razvoju preduzetničkog duha kod polaznika, kao i suočavanju sa realnim opasnostima ili izazovima samostalnog pristupa poslovanju i izgradnji sopstvenog biznisa. Predavači Vladimir Miletić i Milan Trbojević su kroz svoje ekspertize specijalizovani za pružanje mentorske pomoći i konsaltinga, a njihovi saveti su dostupni široj zajednici na veoma zapaženim blogovima - Dnevnik jednog direktora (www.dnevnikjednogdirektora.com) i FT1P (Fali ti jedan papir - www.ft1p.rs).\nPreduzetnici, oni koji teže da to budu, dizajneri koji žele da razviju svoje brendove, frilenseri kojima je potrebna administrativna podrška, startapi u početnoj fazi razvoja i svi oni koje veruju da imaju ideje koje mogu postati uspešni proizvodi i usluge – steći će sva neophodna znanja iz ovog domena tokom ovog kursa.\nKreni na put od svoje poslovne ideje do biznis plana, osnivanja firme i prevazilaženja pravno-administrativnih izazova! Kreiraj biznis plan, racionalizuj poslovne odluke i upoznaj se zakonskim okvirima i značenjem brojki u poslu - kroz praktičan i mentorski rad sa vodećim domaćim stručnjacima.\nParticipacija za oba kursa iznosi po 180 EUR, odnosno 22.000,00 RSD. Plaćanje se vrši u dve rate – 50% pri prijavi (kako bi se osiguralo mesto), i 50% pre početka prvog predavanja. Detalje o načinu plaćanja putem uplatnice prijavljeni polaznici će primiti e-mailom istog dana kada se prijave. Broj mesta za oba kursa je ograničen, a oba će biti realizovana kroz po 6 termina (krajem nedelje, u popodnevnim časovima), u periodu od 26. maja do 18. juna.\nSvi zainteresovani koji se prijave i uplate avans do petka 13. maja, za bilo koji od ova dva kursa, ostvaruju popust od 10%!\nZa kurs Prezentacione veštine možete se prijaviti putem ovog linka http://bit.ly/1rZPM5f, dok se prijavni formular za kurs Praktični aspekti preduzetništva nalazi na adresi http://bit.ly/24xnbW3.\nRok za prijavljivanje je 26, odnosno 28. maj.\nViše detalja o ovim kursevima pročitajte na:


“Mi nećemo glasati za povlačenje Zakona o slobodi veroispovesti. Mi smo rekli da Crnoj Gori Zakon o slobodi veroispovesti treba, ali treba moderan zakon i zakon koji nije diskriminatorski”, rekao je Adžić sinoć u emisiji Klub A na TV A1.\n“Ali zakon je potreban i nijedna verska organizacija, niti pojedinac, fizičko ili pravno lice ne može biti iznad ili izvan zakona ili Ustava, pa ni SPC ili Mitropolija crnogorsko primorska. Apsolutno smo protiv diskriminacije bilo koje verske zajednice”, rekao je Adžić.\nIzjava Adžića je potvrdila da je potpisivanje drugog sporazuma tri koalicije Za budućnost Crne Gore, Mir je naša nacija i Crno na bijelo u okviru kojeg bi trebalo da se nađe i ukidanje Zakona o slobodi veroispovesti za sada neizvesno, jer DF insistira na ukidanju za njih spornog zakona.\nUkidanje Zakona o slobodi veroispovesti u drugom sporazumu najavio je više puta nosilac liste Za budućnost Crne Gore i kandidat za mandatara Zdravko Krivokapić.


Stranka slobode i pravde pokrenula seriju razgovora sa građanima\nStranka slobode i pravde pokrenula je seriju razgovora sa građanima Zrenjanina i okolnih mesta, uz predstavljanje svog razvojnog programa.\n“Glavne teme razgovora sa meštanima u Aradcu bile su problemi i nemar države prema poljoprivrednicima. Žitelji su se žalili i na katastrofalnu putnu infrastrukturu i lošu osvetljenost seoskih saobraćajnica. Bilo je reči i o problemu odlaska mladih u inostranstvo”, saopštila je Stranka slobode i pravde, čiji je predsednik Dragan Đilas.\nPročitajte još: Profesionalna upravnica ne reaguje na problem stanara zgrade (Foto)\nSSP je saopštila i da je predstavila jednu od najvažnijih tačaka svoje programske platforme. U pitanju je pokretanje investicionog ciklusa vrednog 2,5 milijarde evra godišnje. Od toga bi značajan deo bio investiran u poljoprivredu, kao i osnivanje Nacionalnog poljoprivrednog holdinga sa 10 regionalnih kompanija i najmanje 10.000 hektara pod voćem i povrćem.\n“Takođe, na centralnoj pijaci u Zrenjaninu održali smo niz korisnih razgovora sa sugrađanima. Saslušali smo njihove pritužbe i predstavili programsku platformu Stranke slobode i pravde”, dodaje se u saopštenju.\nTagoviDragan Đilas politika Stranka slobode i pravde\nZa sutra najavljena isključenja vode zbog radova na izvorištu\nProfesionalna upravnica ne reaguje na problem stanara zgrade (Foto)


SEEbiz.eu / HR / TheFishExperts novi vlasnik fabrike za preradu ribe ServFood iz Smedereva\nTheFishExperts ServFood Smederevo\nDatum objave: 04.06.2018. - 16:58:32\nSMEDEREVO - Kompanija TheFishExperts (TFE) novi je vlasnik fabrike PTC Germany, u okviru koje posluje i pogon fabrike za preradu ribe ServFood u Smederevu, saopšteno je iz sedišta preduzeća u Nemačkoj.\nU saopštenju je navedeno da je nesolventna kompanija preuzeta 1. juna, zajedno sa svih 80 zaposlenih, kao i da je ServFood, ispostava PTC-a u Srbiji, takođe deo celokupnog ugovora.\n- Veoma smo zadovoljni zbog pobede na tenderu. Prema našim procenama, kompanija ima fantastične mogućnosti za razvoj. Naše planove ćemo najpre razmotriti i konsultovati se sa postojećim timovima, pa onda uspostaviti kurs ka uspešnoj veleprodaji i preradi ribe. Zadržaćemo sve zaposlene, ali ćemo sedište koje se trenutno nalazi u Kempenu premestiti u Bremerhaven. Želimo da Bremerhaven postane centar Evrope za industriju prerade ribe -izjavio je Christian Helms, a navodi u saopštenju prosleđenom medijima.


EU pokreće IPA program za Kosovo vredan oko 200 miliona eura - Index.ba\nEU pokreće IPA program za Kosovo vredan oko 200 miliona eura\nU Vladi Kosova danas je održan sastanak za pokretanje nacionalnih programa za Kosovo, IPA 2019 i IPA 2020, koji finansira Evropska unija, na kome su Kancelarija Evropske unije na Kosovu i Ministarstvo evropskih integracija Kosova predstavili vremenske rokove i sektore koji će biti podržani ovim programima, javlja Anadolu Agency (AA).\nMinistarka evropskih integracija Kosova Dhurata Hoxha u svojstvu Nacionalnog koorinatora za Instrument za pretpristupnu pomoć (IPA) izjavila je da IPA programi za naredne dve godine obuhvataju sumu od oko 200 miliona eura.\n“Naš cilj je da počevši od sada pa do sredine naredne godine izvršimo ceo proces IPA programa 2019 i 2020, koji otprilike obuhvataju sumu od oko 200 miliona eura”, kazala je Hoxha. Ona je istakla i da ovaj dvogodišnji program predstavlja pripremu za fazu planiranja novog perioda finansiranja od strane EU, 2021-2027.\nMinistarka Hoxha je kazala da je njeno Ministarstvo već dobilo određen broj predloga od strane kosovskih institucija i da od danas počinje dijalog između EU i kosovskih Ministarstava oko dobrih ideja za određivanje prioritetnih programa.\nRukovodilac sektora saradnje pri Kancelariji EU na Kosovu Luigi Brusa izjavio da će u julu biti usvojen strateški dokument Kosova od strane Komiteta IPA-a programa za period od 2014. godine. Brusa je naveo da je od 2014. za Kosovo izdvojeno 600 miliona eura, od čega je oko 200 miliona eura namenjeno samo za period 2019-2020.\nOn je pozvao sva Ministarstva koja traže podršku IPA programa da u narednih 30 dana predstave sve svoje predloge u pismenoj formi, a lista projekata treba da bude u skladu sa strategijom za Kosovo u kojoj je nakon ponovnog razmatranja dodat i sektor životne sredine.\n“Dva su velika poglavlja za podršku demokratiji i vladavini prava, gde podržavamo demokratiju, dobru vladavinu, osnovna prava, kao i razvoj i povećanje konkurentnosti, što znači da ima različitih označenih oblasti, životna sredina, klimatske promene, poljoprivreda, energetika, obrazovanje, zapošljavanja i socijalna politika”, kazao je Brusa.\nInstrument za pretpristupnu pomoć (IPA) je finansijski instrument EU koji podržava strategiju proširenja EU, čija namena je da pruži pomoć kandidatima i potencijalnim kandidatima u procesu pristupanja EU.\nPrioriteti ovog programa su pružanje pomoći zemlјama korisnicama u ispunjavanju političkih, ekonomskih i drugih kriterijuma koji se odnose na usvajanje pravnih tekovina EU, izgradnju administrativnih kapaciteta i jačanje pravosuđa, kao i pomoć zemlјama u procesu priprema za korišćenje strukturnih i kohezionih fondova EU nakon pristupanja Evropskoj uniji.\nPrethodni članakIzetbegović i Cormack o izvještaju State Departmenta\nNaredni članakNjemačka donirala 200.000 eura za uništavanje naoružanja u BiH


“Utisak nedelje” Olje Bećković od aprila na TOP kanalu - MediaSfera\nEmisija Olje Bećković „Utisak nedelje“ vraća se na TV ekrane od aprila na TOP kanalu.\n„Utisak nedelje svakako je obeležio decenije za nama, a od emitovanja poslednje emisije prošle su četiri i po godine. Gledaoci TOP kanala će nedeljom uveče moći da uživaju u ovom prepoznatljivom formatu koji će, kao i do sada, uređivati i voditi Olja Bećković“, navodi se u saopštenju koje je preneo N1.\nUkidanje emisije na jesen 2014. godine ostavilo je prazninu u medijskom prostoru Srbije, a osluškujući želju publike, videli smo da nedostaje otvoren i beskompromisni način razgovora Olje Bećković i njen stil uređivanja. Emisija će ići svake nedelje, zadržaće svoj prepoznatljiv koncept u kojem će autorka sa svojim gostima u studiju razgovarati o događajima koji su obeležili proteklu sedmicu“, navodi se u saopštenju TOP kanala.\nPodsetimo – pre četiri godine novinarka Olja Bećković u intervjuu Televiziji N1 izjavila je da njena emisija “zabranjena” i kao glavnog krivca za to označila premijera Aleksandra Vučića. Ona je tada navela i da je jedan funkcioner vladajuće stranke, kada je video da je odložena emisija u kojoj je bio najavljen ministar kulture, zvao organizatorku “Utiska” i rekao “da li ste vi svesni da je ovo bio poslednji put”.\n– Trebalo je da počnem 1. septembra onda su mi javili da nije 1. nego 15. Onda nije 15. nego 21. Onda sam iznenada pozvana dva dana pred nastup da mi kažu da mogu da imam emisiju po važećem ugovoru, pod uslovom da potpišem ugovor da od novembra prelazim na Info kanal – izjavila je tom prilikom ona.\n– Od septembra nisam dobila ni jednu ponudu da radim ni u frizerskom salonu, a kamoli na TV. Nekad ste mogli da odete da radite negde druge, ali sada nemate gde da idete, sve televizije su “njegove” – rekla je Bećkovićeva.\nTagoviOlja Bećković Top kanal Utisak nedelje


RTS :: Šaban Beriša uslovno kažnjen za rušenje ploče otetim novinarima\nHronika Šaban Beriša uslovno kažnjen za rušenje ploče otetim novinarima\nutorak, 09. jul 2019, 14:03 -> 14:16\nUslovna kazna se neće izvršiti ukoliko u periodu od godinu dana optuženi Beriša ne počini drugo krivično delo, navodi kosovski portal na albanskom jeziku "Zakletva pravdi", prenosi Udruženje novinara Srbije (UNS).\nKako piše ovaj portal, Osnovno tužilaštvo u Đakovici je podiglo optužnicu 19. februara ove godine protiv Šabana Beriše, stavljajući mu na teret krivično delo "uništavanje i oštećenje imovine", iz člana 333, tačka 3 stav 1 kosovskog krivičnog zakona.\nMeđutim, u policijskom izveštaju, u koji je UNS imao uvid, navodi se da je uklanjanje ploče "etnički motivisano", da je ploča namerno uklonjena i bačena od mesta gde je postavljena za šta je krivičnim zakonom propisana zatvorska kazna u trajanju do tri godine.\nU članu 333 tačka 4 stav jedan ovog zakona navodi se da se "počinilac krivičnog dela kažnjava zatvorom do tri godine" ukoliko je izvršeno "zbog predrasuda prema nacionalnosti, jeziku, verskom ubeđenju...".\nPresuda je izrečena, ali još nije dostavljena, pa je nejasno da li je tužilaštvo odustalo od kvalifikacije krivičnog dela kao etnički motivisanog, iako je okrivljeni potvrdio da je to bio razlog da sruši ploču ili je sud odbacio takvu kvalifikaciju, navodi UNS.\nPrvi put pronađen počinilac\nPodsetimo, kolege iz UNS-a, kao i članovi porodica su u maju ove godine osmi put postavili obeležje na kojem na srpskom i albanskom jeziku piše "Ovde su 21. 8. 1998. godine otete naše kolege novinari, Đuro Slavuj i Ranko Perenić – tražimo ih". Prvi put je pronađen počinilac ovog vandalizma.\nKako je UNS u svom istraživanju saznao, tadašnji urednik Radio Prištine i rukovodilac Medija centra u Prištini Milivoje Miki Mihajlović na dan nestanka Perenića i Slavuja video je izveštaj Vojske Jugoslavije o prisluškivanju OVK u kom je bilo zabeleženo: "Dva paketa su donesena do Bele Crkve" (naselje u Orahovcu). Kako je rekao UNS-u, tamo je odmah poslao novinara Njujork tajmsa Majka O'Konora.\n"Kada se vratio pitao me je za serijski broj njihovog diktafona. Znao sam broj, jer sam ga lično kupio. Video je 'soni' koji su Ranko i Đuro poneli na teren. O'Konor je video i plavu Zastavu 128 i u njoj je bio diktafon. Pitao je komandante OVK gde su ljudi iz automobila, a oni su odgovorili da ne znaju ništa, da su sve tako zatekli", rekao je UNS-u Mihajlović.\n(utorak, 09. jul 2019, 18:13) - anonymous [neregistrovani]\nda je pijan na ulici galamio posle 22 č dobio bi vecu kaznu, a da je Srbin to isto uradio sa albanskom pločom verovatno bi dobio bar deset godina strogog zatvora.


Čeka se na odgovor Kriznih štabova za realizaciju devetog po redu projekta “Spojimo djecu Kosova i Metohije i Republike Srpske” - Radio Kosovska Mitrovica\nČeka se na odgovor Kriznih štabova za realizaciju devetog po redu projekta “Spojimo djecu Kosova i Metohije i Republike Srpske”\n18. May 2021, 11:07 -> 11:12\nOdbor za pomoć Kosovu i Metohiji ne odustaje od devetog po redu projekta “Spojimo djecu Kosova i Metohije i Republike Srpske” koji bi trebao da se realizuje u prvom terminu od 19 do 27.juna.\nPo odluci i molbi Ministarstva bezbednosti u Savetu ministara BiH podneta je molba za saglasnost Republičkom štabu za vanredne situacije Republike Srpske i Štabu za spasavanje Brčko distrikta i BiH.\n“Situacija povodom pandemije se normalizuje zato smo optimisti, deca su u školskim klupama, rade restorani, hoteli, kafići, izletišta, gradski i međugradski saobraćaj, mnogi razmišljaju o godišnjim odmorima, granice bez uslova otverene između Srbije, Republike Srpske i Bosne i Hercegovine.\nOčekujemo pozitivan odgovor navedenih štabova uz poštovanje propisanih mera. Nećemo praviti centralne dočeke i svi koji dolaze idu direktno u po rasporedu svojim domaćinima.\nAko bude potrebno, u zavisnosti od mogućnosti deca će uraditi brze testove na korana virus. U nekim sredinama sigurno postoji mogućnost i to ćemo u dogovoru sa srpskim opštinama i školama na Kosovu i Metohiji uraditi radi sigurnosti dece i njihovih domaćina. Uputićemo i molbu Kancelariji za Kosovo i Metohijuu Vlade Srbije da nam pomogne u testiranju dece. Sada se čeka odluka štabova koju trebamo dobiti do kraja maja.\nSa Kosova i Metohije za mesec dana sa 14 autobusa u 14 gradova, opština Republike Srpske i Brčko distrikt treba da dođe 579 učenika u pratnji 54 prosvetna radnika. Sa njima stiže i jedan autobus od 50-toro dece i mladih sa poteškoćama razvoju u pratnji svojih roditelja iz Udruženja roditelja “Poidrži me” iz Kosovske Mitrovice za koje je obezbeđen hotelski smeštaj u Prijedoru”, saopštili su organizatori.


Predavanja na temu pravilne upotrebe auto sedišta za decu - YU ECO RTV\nNaslovna / Društvo / Predavanja na temu pravilne upotrebe auto sedišta za decu\nGoran Pre 1 седмица\tDruštvo Napiši komentar 151 Pregledi\nU organizaciji Saveta za bezbednost saobraćaja Grada Subotice juče je na Otvorenom univerzitetu održano prvo u nizu predavanja na temu pravilne upotrebe auto sedišta za decu.\nJozefina Berkeš je jedan od roditelja koji su prisustvovali sinoćnjem predavanju i obuci o pravilnoj upotrebi auto sedišta. Jozefina je majka dve devojčice od 4 i 10 godina i smatra da je upotreba auto sedišta jako važna za bezbednost dece u saobraćaju i naglašava da ih koristi redovno, ali da nikad nije prošla obuku za njihovu pravilnu upotrebu te se zbog toga prijavila na predavanje.\nPredavanje o značaju i pravilnoj upotrebi auto sedišta održala je diplomirana inženjerka saobraćaja Marijana Jovanović iz Udruženja “Aktiv NS”. Ona je iznela podatak da u Srbiji oko 60% roditelja koristi auto sedišta, a od tog procenta 90% pravi grešku pri korišćenju.\nSavet za bezbednost saobraćaja Grada Subotice svake godine organizuje predavanja za roditelje na temu pravilne upotrebe auto sedišta kako bi podigli svest roditelja o važnosti bezbednog transporta najmlađih u automobilima. Prvo u nizu predavanja održano je sinoć na Otvorenom univerzitetu, a nakon toga podeljena su auto sedišta slučajnim odabirom roditelja koji su se prijavili na predavanja.\nPlanirano je da bude održano ukupno 5 edukacija za grupe od po 30 roditelja, a Grad je obezbedio i 50 auto sedišta koja će biti podeljena učesnicima.\nPrethodna Akcija „Crni petak“\nSledeća “Moj put- moj izbor”


Analitičar SAD: Potvrđuje se ono u šta se oduvek sumnjalo, Srbija pojačava vojnu saradnju sa Rusijom | WebTribune\nHome SPEKTAR Analitičar SAD: Potvrđuje se ono u šta se oduvek sumnjalo, Srbija pojačava vojnu saradnju sa Rusijom\nPredavač na Univerzitetu Džons Hopkins u Vašingtonu Edvard Džozef smatra da je izveštaj Pentagona da je Srbija intenzivirala saradnju s Rusijom, tačan i važan.\nPo njegovom mišljenju, izveštaj je veoma značajan zato što “zvanično potvrđuje ono u šta se oduvek sumnjalo”, a to je, kaže, da Srbija intenzivira vojnu saradnju s Rusijom, “dok istovremeno na unutrašnjem planu nazaduje u sprovođenju reformi i demokratizacije, i navodno pokušava da reši pitanje Kosova”.\nDodaje da Zapad zna da “Rusija nema nikakvog interesa da kosovsko pitanje bude rešeno”.\n“Znamo za poklonjene MIG-ove i druge oblike saradnje, ali činjenica da je to ozvaničeno je važna i sugeriše da je veza simbiotička, odnosno da koristi i Srbiji i Rusiji”, kaže on i tvrdi da je izveštaj upozorenje diplomatama koje razgovaraju s predsednikom Vučićem da “pripaze koliko on sarađuje sa Rusijom jer se sada zna da je vlada SAD u potpunosti svesna koliko je duboka i rasprostranjena ta saradnja”.\nSaradnja s ruskim obaveštajnim službama je, po njegovom mišljenju, znak koji se ne sme ignorisati. “Kad jednom uđete u polje špijunaže i saradnje u toj sferi – to je totalno nekompatibilno sa Zapadom i Evropskom unijom. Jednostavno, ne može se tolerisati i diplomate to ne smeju da ignorišu”, rekao je Džozef.\nPodsetimo, Radio slobodna Evropa objavio je juče izveštaj Pentagona u kojem se ocenjuje da je Srbija najpopustljivije okruženje na Zapadnom Balkanu Srbija kada je reč o ruskom uticaju i konstatuje da je saradnja SAD sa našom zemljom u oblasti odbrane i dalje komplikovana zbog težnji Srbije da ostane vojno neutralna i da ne pristupa vojnim savezima.\nU izveštaju se navodi i da su bilateralni odnosi Srbije i Rusije bili na znatno nižerm nivou pre dolaska na vlast Srpske napredne stranke, s predsednikom Aleksandrom Vučićem na čelu, 2012. godine.\nTvrdi se i da je Rusija, kako bi se suprotstavila međunarodnoj izolaciji koja je usledila nakon pripajanja Krima 2014. godine, počela da pokazuje veće interesovanje za razvoj vojne saradnje sa Srbijom.


Francuska preuzima predsedavanje Evropskom unijom, Poljska OEBS-om\nFrancuska je danas preuzela šestomesečno predsedavanje Savetom Evropske unije, a predsednik Emanuel Makron najavio je da će zemlja fokusirati na tri ideje - oporavak, snaga i pripadnost.\nMakron je ocenio da će biti potrebno razjasniti i pitanje evropske perspektive za zemlje Zapadnog Balkana, najavljujući održavanje konfrencije posvećene ovom regionu u junu 2022. godine. Zapadni Balkan je više od susedstva Evrope, jer je u srcu Evrope. Taj region danas prolazi kroz nove napetosti. Istorija se vraća. Ponekad se vraća i tragičnost. Danas imamo posebnu odgovornost prema Zapadnom Balkanu, poručio je Makron predstavljajući prioritete predsedavanja Unijom, preneo je FoNet.\nAmbasador Francuske u Srbiji Pjer Košar nedavno je u intervjuu toj agenciji naglasio da Pariz podržava evropske integracije Srbije i želi da ona na tom putu napreduje što je brže moguće.\nDvadeset godina od ulaska evra u opticaj\nPonekada se ove dve ambicije doživljavaju kao suprotstavljene, ali su veoma povezane, ocenio je Košar, koji smatra da za Srbiju priključenje EU ima smisao samo ukoliko se uključuje u koherentnu, efikasnu i funkcionalnu strukturu.\nKošar je istakao da kalendar proširenja ne zavisi samo od Unije, već i od zemalja kandidata, od Srbije, i napretka koji ostvaruju, usvajanja evropskih normi, standarda i integrisanja pravnih tekovina EU.\nFrancusko predsedavanje Evropskom unijom trajaće do 30. juna naredne godine.\nPredsedavanje Savetom EU rotira se između zemalja članica Unije svakih 6 meseci. Tokom ovog šestomesečnog perioda, predsedavajuća zemlja vodi sastanke na svim nivoima u Savetu, pomažući da se obezbedi kontinuitet rada EU u Savetu.\nDržave članice koje predsedavaju blisko sarađuju u grupama od tri, koje se nazivaju "trojke". Ovaj sistem je uveden Lisabonskim ugovorom 2009. Trio postavlja dugoročne ciljeve i priprema zajednički dnevni red određujući teme i glavna pitanja kojima će se Savet baviti u periodu od 18 meseci.\nUspesi i promašaji američke spoljne politike 2021.\nNa osnovu ovog programa, svaka od tri zemlje priprema svoj detaljniji šestomesečni program.\nTrenutni trio čine predsedništva Francuske, Češke i Švedske, koje će tim redom predsedavati Unijom nakon Francuske.\nPrioriteti francuskog predsedavanja\nPrioriteti francuskog predsedavanja ogledaju se u motu "Oporavak, snaga i osećaj pripadnosti".\nKroz "oporavak", Francuska namerava da se omogući Evropi da podrži ekološku i digitalnu tranziciju; "snage" znači promocija evropskih vrednosti i interesa, dok "osećaj pripadnosti" znači želju da se gradi i razvija zajednička evropska vizija kroz kulturu, vrednosti i zajedničku istoriju, navodi se na sajtu Evropskog saveta.\nPoljska predsedava OEBS-om\nPoljska je danas preuzela predsedavanje Organizaciji za evropsku bezbednost i saradnju (OEBS) i njen fokus biće na mirnom rešavanju konflikta u oblastima koje ta organizacija pokriva, u skladu s njenim principima i vrednostima.\nČast je i privilegija predsedavanje OEBS u 2022. godini. Naš cilj biće da nastavimo napore na izgradnji poverenja, da budemo pošten posrednik i medijator između zemalja članica, naveo je šef poljske diplomatije i predsedavajući OEBS Zbignjev Rau, peneo je FoNet.\nU saopštenju se navodi da će se Poljska fokusirati na rešavanje konflikata na prostoru OEBS kroz različite formate i procesa, a posebna pažnja biće posvećena promociji sveobuhvatne podrške stanovništvu u konfliktnim područjima.\nNajvažnije za nas biće da sačuvamo osnovne principe OEBS, koji svoje temelje imaju u Helsinškom završnom aktu i pratećim dokumentima, naglasio je Rau. On je istakao da istinski dijalog između država učesnica mora biti baziran na principima međunarodnog prava i snažnom predanošću mehanizmima OEBS.\nPredsedavanje Poljske fokusiraće se na ekonomsku saradnju, koja je posebno važna u traganju za mirom i bezbednosti. Aktuelna pandemija kovid-19 pokazala je ranjivost i slabosti ekonomija članica OEBS i odgovor na te izazove kroz efikasne mehanizme multilateralizma biće među prioritetima Poljske, dodaje se u saopštenju.\nEksperti: Malo je verovatno da SAD i saveznici pristanu na ruske "bezbednosne garancije"\nPapa o tretmanu migranata: Brodolom civilizacije\nFrancuska traži evropsku pomoć nakon smrti 27 migranata na moru


Italija: Skoro milion ipo ljudi razvilo antitijela na koronavirus | Kodex.ME\n51 odsto Lombardije bilo u kontaktu sa virusom\nSkoro 1,5 miliona ljudi u Italiji, odnosno 2,5 odsto stanovnika, razvilo je antitijela na virus Covid-19, pokazali su rezultati seroloških testova koje su sproveli i analizirali italijansko Ministarstvo zdravlja i nacionalni Instistut za statistiku (ISTAT).\n04. 08. 2020 - 17:57 Autor: M. B.\nIstraživanje je pokazalo da je šestostruko više ljudi došlo u kontakt sa korona virusom u odnosu na broj slučajeva koji je potvrđen do sada.\nNavodi se da je 1.482.660 ljudi bilo u kontaktu sa virusom Covid-19, od kojih 51 odsto u Lombardiji gdje živi šestina populacije u Italiji, prenosi Tanjug.\nAsimptomatični slučajevi čine 27,3 odsto, zatim 23,4 odsto odnosi se na jedan ili dva simptoma, a 41,5 odsto na tri i više simptoma ili samo sa gubitkom čula mirisa i ukusa.\nKako je navedeno, analizom je obuhvaćeno 64.660 seroloških testova, te nije postignut cilj od 150.000 testova, ali Ministarstvo zdravlja Italije i ISTAT navode da je analiza i dalje validna.


Dubai: Federer na tronu\nŠvajcarski teniser Rodžer Federer je osvojio titulu na turniru u Dubaiju pošto je danas u finalu pobedio Čeha Tomaša Berdiha rezultatom 3:6, 6:4, 6:3.\nDubai: Zimonijć i Nestor bez titule\nSrpski teniser drugu godinu za redom nije uspeo da se domogne trona u Dubaiju.\nDubai: Ništa od izjednačenja, Federer bolji od Đokovića\nSrpski teniser nije uspeo da eliminiše zaostatak kada je reč o pobedama u međusobnim duelima.\nDubai: Zimonjić i Nestor u polufinalu\nSrpski i kanadski teniser su se plasirali u polufinale dublova na ATP turniru u Dubaiju.\n12:10 >> 13:48\nNeplaniran dan odmora za drugog tenisera sveta.\nmozzartsport.com, Informer 0 komentara\nĐoković počistio Španca za četvrtfinale\nDubai: Đoković se vratio pobedom\nATP: Đoković, Tipsarević i Troicki sačuvali pozicije\nSrpski teniser Novak Đoković zadržao je prvo mesto na danas objavljenoj ATP listi i uvećao prednost nad drugoplasiranim Švajcarcem Rodžerom Federerom posle osvajanja turnira u Dubaiju.


Cvijanovićeva: Vidovdan nacionalni orijentir srpskog naroda i društva - Novosti Plus\n28 Juna, 2021 Dragana Morača\t0 Comments\nPredsjednik Republike Srpske Željka Cvijanović poručila je danas u Sasama, na obilježvanju Vidovdana – krsne slave Vojske Republike Srpske i Trećag pješadijskog /Republika Srpska / puka, da je ovaj dan nacionalni orijentir srpskog naroda i društva.\nCvijanovićeva je naglasila da se mnogo stradanja, ali i mnogo uspjeha vezuje za Vidovdan.\n“Mnogo teških odluka, sjajnih uspjeha i bitaka vezano je za taj dan i nije ni čudo što je toliko vezan za srpsko biće, za vojnika, prošlost i za budućnost”, rekla je Cvijanovićeva u porti manastira Svete Trojice u Sasama, gdje je upriličena manifestacija povodom obilježavanja Vidovdana.\nCvijanovićeva je rekla da je Srpska sve ponosnija na ono što je urađeno i očuvano, uprkos raznim izazovima, od ekonomsko-finansijskih do političkih.\nOna je poručila da u budućnosti ne smije biti pokazan niti jedan znak političke naivnosti, te da, srpski narod, svjesan svoje prošlosti, mora biti usmjeren u budućnost.\n“Njegovati prošlost, ali krupnim koracima ići naprijed, znajući da nikome ne želimo zlo, ali isto tako ne dozvljavamo da nas bilo ko ometa u ostvarivanju naših ciljeva”, poručila je Cvijanovićeva.\nOna je rekla da uvijek kada ima priliku istakne da ne nema budućnosti, ako nema svijesti o prošlosti.\nCvijanovićeva je svim borcima Vojske Republike Srpske i pripadnicima Trećeg pješadijskog /Republika Srpska /puka i boračkim organzacijama čestitala Vidovdan.\n“Želim da čestitam ovim ljudima koji su na braniku otadžbine i uteškim vremenima, ali u mirnodopsko vrijeme”, rekla je Cvijanovićeva.\nOna je podsjetila da je juče u Dugoj Njivi održana manifestacija povodom obilježavanja 29 godina od operacije “Koridor”.\n“Za taj prostor vezuje nas mnogo tužnih uspomena, ali i ponos jer nam je taj koridor koji nosi naziv `Koridor života` omogućio da imamo cjelovitu Republiku Srpsku. Omogućeno nam je da imamo slobodan protok ljudi i robe”, podsjetila je Cvijanovićeva.\nOna je istakla da je srpski narod, kad god mu je predviđan kraj, izlazio sve jači, te da ne treba dozvoliti da to bude pokvareno bilo kakvom političkom naivnošću.\n“Naša srca su otvorena za život u miru sa svima, ali isto tako naša srca i razum su usmjereni na to da radimo ono što je nabolje za nas, a to je Republika Srpska”, rekla je Cvijanovićeva.\n← Humanitarni bazar u Banjaluci: Obradujte svog ljubimca i pomozite napuštenim životinjama\nAuto-reli AMS Republike Srpske “Kozara – Sutjeska 2021” biće održan 16, 17. i 18. jula na Sutjeci →


"Problem Kosova će biti rešen, pitanje je kako"\nDirektor Evropskog projekta i stalni istraživač u Institutu humanističkih nauka u Beču, Ivan Vejvoda ocenio je da bi možda trebalo da bude postavljen specijalni pregovarač koji bi svakodnevno učestvovao u pregovorima BG i PR, ali da će na kraju lideri postići dogovor oko rešenja prihvatljivog za obe strane.\nIvan Vejvoda (Foto cdm.me)\n„Mi znamo da će ovaj problem jednog dana biti rešen, pitanje je kako ćemo do rešenja doći. Mislim da ne postoji ništa što već nije bilo na stolu. Verujem da je veoma pozitivan primer nedavni sporazum Severne Makedonije i Grčke. U jednom momentu lideri su ti koji su odlučivali, ma kakve razlike bile“, rekao je Vejvoda u intervjuu za nedeljnik NIN.\nOn je dodao da se na kraju uvek nađu lideri „koji će se prvo dogovoriti oko rešenja koje će prihvatiti obe strane, a uz konsultacije sa relevantnim domaćim i inostranim akterima, pre svega sa Evropskom unijom“.\nVejvoda je rekao da međunarodna zajednica, pre svega Evropska unija, treba da pomognu i Prištini i Beogradu u nalaženju konkretnih rešenja za postizanje dogovora.\n„Međunarodna zajednica, pre svega Evropska unija, kolokvijalno rečeno, treba malo da drži za ruku obe strane koje sede za stolom kako bi im pomogla u nalaženju konkretnih rešenja. Možda treba da bude postavljen i specijalni pregovarač, neko ko će se baš svakog dana baviti time“, rekao je Vejvoda.\nOn je dodao da je veoma važno da obe strane dođu do dogovora, a da je, kao što se kaže u kvizu „potrebna mala pomoć prijatelja sa sugestijama“.\n„Na primer, kad je reč o statusu Srpske pravoslavne crkve na Kosovu, primer Svete Gore može modifikovan da da neke elemente rešenja, oko imovine srpske zajednice, oko Gazivoda…ta rešenja već postoje na stolu, kao što je postojalo i oko međunarodnog pozivnog telefonskog broja za Kosovo“, rekao je Vejvoda.\nGovoreći o evrointegracijama, on je naveo da bi trebalo stalno da se „osvešćuje“ javnost da Srbija u velikoj meri zavisi od EU.\n„Ne pada nam kapa s glave niti umanjujemo sopstveno dostojanstvo ako priznamo da živimo zahvaljujući tome što privlačimo investicije, što nam oni otvaraju radna mesta. Ne živimo od mitologije i zato je važno realno suočavanje sa stvarnošću o tome gde je Srbija danas, zašto se nalazimo na začelju u mnogim stvarima, kako bismo išli napred“, rekao je Vejvoda.\n03.06.2020 Direktorima škola zabranjeno da daju izjave za medije? (535)\n03.06.2020 Izabrana vlada Avdulaha Hotija (382)\n03.06.2020 Reakcije: "Krhka i kratkoročna vlada" (232)


MSŠ “Musa Ćazim Ćatić” Olovo potpisala protokol o bratimljenju sa srednjom školom Erenkoy Kiz Anadolu Lisesi iz Istanbula – Radio Olovo\nPočetna/Olovo/MSŠ “Musa Ćazim Ćatić” Olovo potpisala protokol o bratimljenju sa srednjom školom Erenkoy Kiz Anadolu Lisesi iz Istanbula\nMSŠ “Musa Ćazim Ćatić” Olovo potpisala protokol o bratimljenju sa srednjom školom Erenkoy Kiz Anadolu Lisesi iz Istanbula\nMSŠ „Musa Ćazim Ćatić“ Olovo nedavno je potpisala protokol o bratimljenju sa srednjom školom Erenkoy Kiz Anadolu Lisesi iz Istanbula .Protokol je potpiso direktor Mujo Manso i Berna Ocakcioglu direktorica pomenute škole na period od četiri godine i podrazumijeva saradnju na polju obrazovanja,ekonomije,kulture razmjene iskustava i širenja prijateljstva .Pomenuta škola tačnije gimnazija , broji više od 800 učenika i 80 profesora a nalazi u oblasti Kadikoj u Istanbulu koja broji više od 4 miliona stanovnika.\n-U toku jedne godine planirano je pored ostalog da se održe dva radna sastanka i posjete u BiH i Turskoj odnosno u Olovu i Istanbulu tako što će učenici i profesori posjetiti ove škole,ističe direktor Mujo Manso.\nPrema dogovorima između dvije škole koji su u toku, MSŠ „Musa Ćazim Ćatić“ je kolegama i učenicima iz Istanbula domaćin već krajem aprila ove godine.\nSaradnja osnovne i srednje škole sa Institutom Junuz Emre sa sjedištem u Sarajevu podrazumijeva i pomoć podršku u školskim pomagalima koja je u nekoliko navrata već realizovana kroz pomoć u školskom priboru,pomagalima i knjigama.\nNa osnovu potpisanog protokola između Federalnog ministarstva obrazovanja i Ministrastva obrazovanja Republike Turske i Instituta Yunus Emre Sarajevo, sve škole na području Federacije BiH koje u svom nastavnom planu i programu izučavaju turski jezik su ponuđene da potpišu protokol o bratimljenju sa školama iz okruga Istanbul.\nIspunjeni svi preduslovi za početak eksploatacije olovne rude u Olovu


Putin najavio dolazak Kitarovićeve u Moskvu - Svet - Dnevni list Danas\nPočetna » Svet » Putin najavio dolazak Kitarovićeve u Moskvu\nPutin najavio dolazak Kitarovićeve u Moskvu\nFoto: EPA / Yuri KOCHETKOV POOL\nPredsednik Rusije Vladimir Putin izjavio je danas da sredinom oktobra očekuje posetu hrvatske predsednice Kolinde Grabar – Kitarović.\n„Računamo da ćemo u razgovoru uspjeti da postignemo nove dogovore u političkoj, ekonomskoj i humanitarnoj sferi, uključujući i rješenje pitanja Ruskog centra za nauku i kulturu u Zagrebu“, rekao je Putin u Kremlju na ceremoniji uručivanja akreditiva novih ambasadora.\nNa ceremoniji u Kremlju 20 novih ambasadora uručilo je akreditive, medju kojima SAD, Španije, Portugala i Hrvatske,preneo je Radio Slobodna Evropa.\nKako je ranije najavljeno, predsednica Hrvatske sastaće se 19. oktobra u Moskvi s Putinom.\nPrema najavama iz Moskve, tokom posete hrvatske predsednice Rusiji biće održan i rusko-hrvatski ekonomski forum s ciljem da se razmotre perspektive produbljavanja i proširenja trgovinsko-ekonomske saradnje u različitim oblastima.\nForum će otvoriti predsednik Privredne komore Rusije Sergej Katirin, a učesnicima će se obratiti i hrvatska predsednica.\nKolinda Grabar KitarovićVladimir PutinMoskva\nMinistarstvo zdravlja Izraela saopštilo je da četvrta doza vakcine kod šezdesetogodišnjaka i starijih, povećava tri puta zaštitu od teške bolesti i dva puta zaštitu od infekcije u trenutnom talasu zaraze koronom, izazvane omikron sojem.\nUkupno 125 zaposlenih u Rimokatoličkoj crkvi u Nemačkoj, uključujući...\nHolandija će na proleće poslati dva najsavremenija borbena aviona...


Praznik muzike : Južne vesti\nKoncertima na 5 lokacija Niš slavi Praznik muzike\n11:15, 19. 6. 2019.\nRok simfonijom u Niškom simfonijskom, nastupima horova u Obrenovićevoj ulici, “Vilenjaka” u parku Čair, sviranjem profesora i učenika Muzičke škole u Gradskoj kući i rok sastava u dvorištu Univerziteta u petak, 21. juna u Nišu će biti proslavljen Praznik muzike.\n08:20, 21. 6. 2018.\nObrade pop i rok pesama grupa Queen, ABBA, Deep Purple i drugih, izvešće večeras Niški simfonijski orkestar, a izvođenje ove “Rok simfonije” deo je programa obeležavanja Praznika muzike.\n08:56, 20. 6. 2018.\nPrvi dan leta 21. jun tradicionalno se obeležava u Nišu kao Praznik muzike, a ove godine građani će moći da uživaju u najrazličitijim zvucima koji će dopirati sa šest bina širom grada.\nNiš proslavio praznik muzike na nekoliko lokacija [foto]\n17:03, 22. 6. 2017.\nPrvi dan leta građani u Nišu su proveli uz najrazličitije muzičke žanrove, a pevalo se na nekoliko lokacija u gradu. Najmlađi su horski pevali u Čairskom parku, u Obrenovićevoj su osim horova nastupali studenti i reperi, a džez i metal čuli su se iz Banovine.\n“Praznik muzike” na 5 lokacija u Nišu\n11:00, 17. 6. 2017.\nU Gradskoj kući, Čairu, Obrenovićevoj, na Univerzitetu i u sali Simfonijskog orkestra, u sredu 21. juna, slušaće se muzika u okviru, sada već tradicionalne manifestacije “Praznik muzike”.\nPraznik muzike na niškim ulicama u susret letu\n12:21, 20. 6. 2016.\nNa nekoliko lokacija u gradu 21. juna na dan letnje dugodnevice, horovi, orkestri i bendovi iz Niša izvođenjem različitih kompozicija obeležiće Praznik muzike.\nPraznik muzike u Nišu na 5 lokacija\n16:03, 16. 6. 2016.\nNastupima horova, orkestara Muzičke škole i Fakulteta umetnosti, mališana iz Dečijeg centra i rok bendova, koji će biti održani u pešačkoj zoni, parku Čair, dvorištu Univeziteta i u Gradskoj kući, u Nišu će u utorak 21. juna biti proslavljen Praznik muzike.\nNiš slavio muziku uz raznolike zvuke\n13:40, 22. 6. 2015.\nU niškim parkovima i pešačkim zonama, kao i u sali Simfonijskog orkestra, žanrovski različitim nastupima muzičkih sastava, solista i horova sinoć je obeležen međunarodni Praznik muzike.\nOko 1.000 izvođača na Praznik muzike u Nišu\n16:04, 19. 6. 2015.\nHorovi, bendovi i muzički sastavi koncertima na 5 lokacija u Nišu obeležiće Praznik muzike u nedelju 21. juna, od 17:30 do jednog sata iza ponoći.\nKoncertima Niš slavi Praznik muzike\n12:14, 16. 6. 2015.\nNa 5 lokacija u Nišu, i to u šetačkoj zoni, parku, sali Simfonijskog i na keju, nastupima horova, bendova i muzičkih sastava u nedelju 21. juna biće obeležen Praznik muzike.\nU Nišu obeležen Praznik muzike\n12:51, 22. 6. 2014.\nSinoć su u Nišu nastupima na ulicama i trgovima bendovi, horovi i orkestri obeležili internacionalni Praznik muzike.\nPraznik muzike na 5 lokacija u Nišu\n13:39, 18. 6. 2014.\nBesplatnim koncertima bendova, horova i orkestara na ulicama i trgovima, Niš će kao i gradovi u više od 100 zemalja na svetu obeležiti Praznik muzike u subotu, 21. juna.\nProslavljen praznik muzike u Nišu\n09:49, 22. 6. 2013.\nU okviru proslave Svetskog dana muzike, sinoć je na keju održan mini fest na kom su nastupila kako lokalna tako i inostrana imena. Iako je praznik obeležen i na drugim destinacijama, amfiteatar na Nišavskom keju ipak je skupio najveći broj poštovalaca muzike.


Okolić: Problemom migranata da se bave druge institucije, a ne vojska - Televizija K3\nOkolić: Problemom migranata da se bave druge institucije, a ne vojska\nZamjenik ministra odbrane u Savjetu ministara Mirko Okolić izjavio je danas Srni da pitanjem ilegalnih migranata treba da se bave institucije nadležne za tu problematiku i da nema potrebe da to čine Oružane snage BiH, jer to nije njihov zadatak.\nKomentarišući pozive ministra bezbjednosti u Savjetu ministara Fahrudina Radončića i lidera SDA Bakira Izetbegovića da na granice BiH zbog najezde migranata treba angažovati Oružane snage BiH ukoliko to učine okolne zemlje, Okolić kaže da BiH nije iscrpila sve moguće resurse za rješavanje migrantske krize.\n“U svijetu je poznato da se vojska upotrebljava samo u izuzetnim slučajevima po bilo kom osnovu. Nisu se još stekli takvi uslovi da se Oružane snage BiH moraju koristiti za ono što druge institucije BiH treba i mogu da odrade”, istakao je Okolić.\nOn je dodao da odluku o upotrebi Oružanih snaga za takve aktivnosti ne može donijeti niko drugi nego Predsjedništvo BiH.\n“Angažovanje Oružanih snaga može se tražiti, ali samo nakon angažovanja svih raspoloživih resursa institucija koje se bave tom problematikom”, navodi Okolić.\nNa pitanje da li je svrsishodno za rješavanje migrantske krize angažovati vojsku, s obzirom na činjenicu da su ilegalni migranti u prvom redu bezbjedonosno pitanje i da je uglavnom riječ o ljudima čiji je identitet nepoznat, Okolić je rekao da se vojska ne bi trebala upotrebljavati jer postoje drugi resursi koji su dovoljni da se ta problematika rješava u BiH.\n“Vjerovatno će ta problematika iz dana u dan biti složenija i vjerovatno neki iz okruženja imaju udjela u toj problematici. Tu ne mislim na naše okruženje, nego na mjesta iz kojih idu migranti pa do zemalja gdje žele da se upute. Svako pokušava da svoju zemlju zaštiti i da sa migrantima ima što manje problema. Problem migranata se pokušava locirati na teritoriju BiH sa porukom da riješi sve što zemlje na toj ruti nisu usjele da riješe”, rekao je Okolić.\nOsvrćući se na Radončićevu izjavu da u slučaju najezde migranata treba angažovati snage koje će ih vraćati u Republiku Srpsku pa da ih ona dalje vraća u Srbiju, Okolić je istakao da je to neprihvatljivo i ocijenio da se “BiH u izjavama nekih zvaničnika pominje tamo gdje treba da se uberu zasluge”.\n“Svaljivati teret na Republiku Srpsku je nedopustivo jer institucije BiH treba da zaštite i vode brigu o cijeloj teritoriji BiH kada je riječ o migrantima i migrantskoj krizi”, zaključio je Okolić.


NaslovnaReportažeDeadline u Novom Sadu - Polumrtva rođendanska žurka\nOmladinski centar CK13 proslavio je u ponedeljak 13. aprila drugu godišnjicu postojanja uz nastup čuvenog londonskog punk-rock sastava „Deadline“, koji je počeo bez zakašnjenja i bio okončan već u 23 časa kao što priliči radnom danu.\nStatična publika u polupopunjenom prostoru trgla se nakon pola sata novijih pesama i živost pokazivala cupkanjem u mestu, povremenim uzvicima „Oi“, trima pokušajima šutke i izlivima dobrog raspoloženja na ska rifove, obrade „Cock Sparrer“-a i „Ramones“-a.\nPogrešno je ipak zakljuciti da je koncert bio neuspešan. Londonskoj petorki bi se jedino mogao zameriti problem sa miksetom i bas gitarom (rešen u hodu) i dezorijentacija. Naime, kada je basista pozdravio „Budapest“, što je pevačica odmah primetila i korigovala („You crazy fool“). Shvatimo li taj propust kao posledicu prebukirane aktuelne evropske turneje koja će ih sledećih dana odvesti u Hrvatsku, Austriju, Slovačku, Nemačku, Poljsku… jasan je i savršen sklad uvežbanosti i virtuoznosti grupe.\nBliskost i organizovanost benda „Deadline“ sve vreme je bio pojačan spontanim stajanjem u istoj ravni i neposrednoj blizini. Zvezda večeri bila je harizmatična i lepa Liz Rose, savršenog glasa i kontakta sa publikom i drugim članovima benda, sa novom frizurom i tetovažama. Kamerna atmosfera u neskladu sa muzičkim doživljajem delovala je bledo u poređenju sa prvim nastupom „Deadline“-a u Srbiji u Domu omladine 2006. godine. Od tada je ovaj engleski sastav, prvobito street-punk sirovog zvuka dobio na melodičnosti i Iskustvu.\nČlanovi benda su Liz (vokal), Herve ( bas), Doudou (gitara), Pascal (bubanj) i Ryan (solo gitara). Iza sebe imaju osam godina postojanja, pet studijskih albuma, prvi oficijalni DVD – Live… Nastupali su sa bendovima: „RANCID“, “ LARS FREDERIKSEN“, „DROPKICK MURPHYS“ i „THE DISTILLERS“, beleže četiri evropske i dve amerićke turneje. Svirali su širom sveta ,,od Helsinkija na severu do Moskve na istoku i San Franciska na zapadu“.


Vojska Srbije se uključuje u borbu protiv bele kuge\nProdukcijska kuca iz Niša snima film o istoriji i turizmu Zlatibora (FOTO)\nPočetak/Zdravlje/Vojska Srbije se uključuje u borbu protiv bele kuge\nMinistar odbrane Aleksandar Vulin izjavio je danas u Nišu da se Vojska Srbije uključuje u aktivnu borbu za povećanje nataliteta, u skladu sa naređenjima predsednika Srbije i vrhovnog komandanta VS Aleksandra Vučića.\n„Kao što je Aleksandar Vučić rekao bela kuga jeste najveći ili jedan od najvećih problema u našoj zemlji. Vojska Srbije će kroz svoje mogućnosti učiniti sve da se više radjamo, da stimulišemo radjanje i pomognemo svakoj porodici koja hoće da ima decu, da ih dobije“, izjavio je Vulin nakon obilaska nove operacione sale u niškoj Vojnoj bolnici.\nOn je rekao da je Vojska Srbije odredila solidarnu pomoć u visini jedne prosečne zarade za svako novorodjeno dete pripadnika Ministarstva odbrane.\n„Takođe je uvedeno da Fond vojnih osiguranika koji je do sada plaćao tri pokušaja vantelesne oplodnje, plaća i četvrti pokušaj i pomeri gornju granicu starosti žene sa 42 na 44 godine“, kazao je Vulin i dodao da će pravo na vantelesnu oplodnju o trošku Fonda vojnih osiguranika imati i porodice koje već imaju decu.\nPrema njegovim rečima, kako bi se očuvalo zdravlje pripadnica Ministarstva odbrane i Vojske Srbije uvešće se obavezni preventivni pregledi u cilju sprečavanja raka dojke i grlića materice.\nOn je kazao da će Ministarstvo odbrane nastaviti da ulaže u vojno zdravstvo jer je to ulaganje ne samo u kvalitet života pripadnika Vojske Srbije već ulaganje u kvalitet života svih gradjana Srbije.\nUpravnik Vojne bolnice u Nišu pukovnik Jovica Stanojković rekao je ovom prilikom da je novootvorena operaciona sala namenjena mikroinvazivnoj hirurgiji iz oblasti hirurgije zglobova.\nStanojković je rekao da su povrede zglobova najćešće povrede pripadnika Vojske Srbije na terenu.\nAleksandar Vulin Jovica Stanojković podsticaji rađanja rađanje Vojna bolnica\nU Nišu zaplenjeno 520 kilograma marihuane koja je stigla sa prostora KiM (FOTO+VIDEO)


Da li želiš da virtuelne konferencije i sastanke učiniš moćnijim i interaktivnijim? Da li tačno znaš kako da planiraš i upravljaš onlajn događajima? Da li ti nedostaje fokus i samousmeravanje prilikom učenja na daljinu ili tokom primene hibridnog modela učenja? Da li želiš da otkloniš prepreke u komunikaciji i stidljivost?\nVideo konferencije mogu biti iscrpljujuće, čak i za veoma aktivne učesnike/ce. Projekat Western Balkans Alumni Association – WBAA „Izgradnja snažnih odnosa na regionalnom nivou – virtuelni alati za stvaranje moćnijih i interaktivnijih virtuelnih konferencija i sastanaka“ i serija onlajn obuka „Nova normalnost – alati za virtuelne konferencije“ imaju za cilj da mladima (18- 35 godina) iz zemalja Zapadnog Balkana (BiH, Crna Gora i Srbija) obezbede savremene alate i veštine o tome kako da organizuju i promovišu uspešne virtuelne događaje.\nOnlajn obuke će se sastojati od predavanja, radionica i sesija sa pitanjima i odgovorima i služiće kao vodič za prelazak sa „normalnosti“ na „novu normalnost“ i „post-novu normalnost“ u godini pandemije.\nPredavanja i radionice zajedno sa adekvatnim pratećim materijalima će pokazatiće usmeriti učesnike/ce kako da kreiraju interaktivne, dinamične, dobro organizovane i posećene onlajn događaje, i na kraju, ali ne manje važno, kako da prevaziđu stidljivost i kako da bolje govore onlajn. Radionice i predavanja će se sastojati iz prezentacija i grupnog rada. Nakon svih modula, učesnici će dobiti e-brošuru sa ključnim tačkama učenja, kao i kontrolne liste zasnovane na slučajevima, a koje će učesnici/ce moći da koriste za buduće onlajn događaje i projekte.\nOvaj edukativni projekat će sprovoditi visokokvalifikovani profesionalni treneri sa dokazanim iskustvom rada na EU obrazovnim projektima, on-line edukaciji i korporativnoj komunikaciji, MA Marija Stevuljević i doktorandkinja Ivana Jovanović.\nKoordinator projekta: Milan Milenković\nAutor Meho Čavčić konferencija mladi NovaNormalnost plan prilika\n« Trening Razvoj javnih politika\nKonkurs pri kraju: Prijave za studentske stipendije do 17. novembra »


Izlazak / 7. novembar 2020. – ULUS\nIzlazak / 7. novembar 2020.\nPozivamo Vas na Jesenju izložbu ULUS-a, koja se može videti od četvrtka, 12. novembra 2020, od 19h u Umetničkom paviljonu „Cvijeta Zuzorić“, Mali Kalemegdan 1, Beograd. Naziv ovogodišnje Jesenje izložbe je UPLETENI, a izložbu je koncipirao Umetnički savet ULUS-a, u saradnji sa kustoskinjom Majom Ćirić i njenim asistentom Lavom Mrenovićem. „ULUS (kao kanal), Paviljon umetnosti Cvijeta Zuzorić (kao lokacija) i Jesenja izložba (kao situacija), svaka kao institucija za sebe, tradicionalno uspostavljaju vrednosti. Ovogodišnjoj krizi ULUS se prilagodio organizovanjem niza on-line diskusija, čime se priključio digitalnom obrtu. Ipak, svoju okretnost i otpornost ULUS pokazuje odbranom i očuvanjem sopstvene infrastrukture (kao kanala, kao lokacije i kao situacije) uprkos činjenici da usled nedostatka finansijske podrške to podrazumeva samo-eksploataciju. Ove tri institucije trebalo bi da budu lideri po brojnosti, po istoriji i po reputaciji…“ (Iz teksta Maje Ćirić o izložbi)


Sednica posvećenu početku NATO bombardovanja SRJ u kosovskom parlamentu\nPredsedništvo Skupštine Kosova je odlučilo da se u četvrtak, 24. marta održe dve sednice parlamenta, od kojih će jedna biti posvećena 23. godišnjici početka NATO bombardovanja Savezne Republike Jugoslavije, a druga će biti redovna.\nizvor: Beta, Danas\nSkupÅ¡tina Kosova (Foto arhiva Kim)\nNa redovnoj sednici biće održana parlamentarna rasprava o spoljnoj politici koju je inicirala Demokratska partija Kosova.\nDPK i druge opozicione stranke su nezadovoljne spoljnopolitičkim učinkom druge Vlade koju predvodi Aljbin Kurti.\nVejvoda: Srbija ne može da zadrži neutralnost\nVisoki saradnik Instituta za društvene nauke u Beču Ivan Vejvoda izjavio je da Srbija ne može da zadrži neutralnost, navodeći da je Srbija išla u NATO do 2004. godine, i da su za vreme premijera Zorana Đinđića počeli razgovori oko ulaska u punopravno članstvo Alijanse, "ne zanemarujući nipošto zločin koji je učinjen".\nNakon Prištine, Lajčak i u Beogradu\nSpecijalni izaslanik Evropske unije za dijalog Beograda i Prištine i druga regionalna pitanja zapadnog Balkana Miroslav Lajčak posetiće Beograd od 29. juna do 1. jula, saopštila je danas mreža EU info.\nLajčak: Rešavanje pitanja nestalih ostaje hitno\nIzaslanik Evropske unije za dijalog Beograda i Prištine Miroslav Lajčak objavio je na Tviteru da je posetio Resursni centar za nestala lica u Prištini i naveo da je hitno rešavanje sudbine više od 1.600 ljudi.\nZavršen pretres PO Opštine Peć u Goraždevcu\nPolicija Kosova napustila je Goraždevac zajedno sa danas uhapšenim Miloradom Đokovićem, nakon što je izvršena premetačina i pretres Privremenog Organa za Peć koji se nalazi u Goraždevcu. Tom prilikom blokiran je kompletan centar Goraždevca, čak ni novinari Radio Goraždevca nisu mogli da pristupe svojim prostorijama.\nPolicija blokirala centar Goraždevca\n"U toku je blokada centra Goraždevca od strane Kosovske policije. Razlog je nepoznat, ali se pretpostavlja da ima veze sa popodnevnim hapšenjem stanovnika Vitomirice zbog sumnje da je učestvovao u ratnim zločinima 1999. godine", rekao je za RTV Kim novinar Radio Goraždevca Damjan Portić.\nSpreman operativni plan KP za obeležavanje Vidovdana\nKosovska policija (KP) je saopštila da je preduzela sve mere za upravljanje bezbednosnom situacijom pre, za vreme i posle obeležavanja Vidovdana.\n28.06.2022 Kosovska Policija: Uhapšen državljanin Srbije (1407)\n28.06.2022 Jovanović: Na pola sam puta da zaplačem (535)\n28.06.2022 Mladić iz Beograda uhapšen nakon parastosa na Gazimestanu (436)\n28.06.2022 Vidovdanska priznanja majkama (385)\n28.06.2022 Patrijarh Porfirije: Vidovdan je naše oko (357)\nJun 2022 11 (445)


Trag fondacija - Korporativna filantropija\nTrag fondacija :: Razvoj filantropije :: Korporativna filantropija\nTrag aktivno radi na razvijanju korporativne filantropije kako bi se što veći broj kompanija i preduzetnika, ali i pojedinaca, u budućnosti uključio u neprofitne akcije i akcije za opšte dobro, na strateški način uz izgradnju dugoročnih partnerstava sa organizacijama civilnog društva. Poslovni subjekti se mogu uključiti u razvoj lokalne zajednice u kojoj posluju, pružajući u pomenutim akcijama materijalnu i finansijsku pomoć. Kompanije strateški planiranim ulaganjima nadograđuju svoje društveno odgovorno poslovanje i ulažu u oblast korporativne filantropije. Na ovaj način Trag pokreće sistematičnu kampanju za oživljavanje i reafirmaciju filantropskih ideja i stavova u našem društvu. Ostvaren je niz aktivnosti čija je poruka da davanje za opšte dobro ponovo treba da postane svakodnevni i uobičajeni deo naših života.\nU nameri da prepozna i javno istakne kompanije i preduzeća koja svojom materijalnom i finansijskom podrškom daju najbolji primer drugima i postavljaju standarde kojima bi trebalo težiti u svetu odgovornog poslovanja, Trag od 2007. godine dodeljuje godišnju VIRTUS nagradu za filantropiju. Ova nagrada je namenjena kompanijama i pojedincima koji su u prethodnoj godini na najdelotvorniji, najdugoročniji i najefektniji način podržali neprofitne akcije ili organizacije od opšteg dobra i interesa. Jedan od ciljeva nagrade je da dalje promoviše i stimuliše filantropiju u našoj zemlji kako bi se što veći broj kompanija i pojedinaca u budućnosti uključio u slične korisne programe ili akcije.\nU želji da razvije najoptimalniju strategiju u oblasti korporativne filantropije, Trag je krajem 2012. godine sproveo sveobuhvatno kvantitativno i kvalitativno istraživanje individualne i korporativne filantropije. Rezultate istraživanja „Individualna i korporativna filantropija u Srbiji“ možete pogledati ovde:\nIstraživanje „Individualna i korporativna filantropija u Srbiji“\nU okviru programa filantropije, Trag fondacija od 2007. godine sprovodi i nekoliko programa koji pružaju podršku udruženjima građana da dugoročno rade na svojoj finansijskoj održivosti, kroz uspostavljanje bliže saradnje sa sa širim krugom potencijalnih donatora u lokalnoj zajednici. Ideja ovih programa je da kroz pružanje edukativne i/ili mentorske podrške i finansijskih sredstava, udruženja građana podrže da postignu dugoročnu održivost kroz strateško delovanje, orijentisanje na razovrsne izvore finansiranja, inovativne modele prikupljanja sredstava u lokalnoj zajednici i podsticanje korporativne i individualne filantropije.\nZa više informacija pogledajte strane Uspešni fandrejzin i Perspektiva za održivost.